‘बाहुबली २’ या चित्रपटाच्या प्रदर्शनाच्या काही दिवस आधीपासूनच या चित्रपटाबद्दलची उत्सुकता पाहायला मिळत आहे . पण , ऐन प्रदर्शनाच्या मोक्यावरच या चित्रपटासमोर काही अडचणी उभ्या राहिल्या आहेत . कर्नाटकमध्ये या चित्रपटाच्या प्रदर्शनाला विरोध केला जात असल्यामुळे सध्या बाहुबलीच्या टिममध्येही अस्वस्थतेचे वातावरण पाहायला मिळत आहे . अभिनेता सत्यराज म्हणजेच कटप्पा याने २००८ मध्ये केलेल्या एका वक्तव्यामुळे सध्या त्याला कर्नाटकातील काही संघटनांच्या विरोधाला सामोरे जावे लागले होते . याप्रकरणी सत्यराज याने माफीही मागितली आहे . पण , नेमके ९ वर्षांनंतरच सत्यराज यांच्या त्या वक्तव्याचा व्हिडिओ व्हायरल होण्याचे कारण काय ? असाच प्रश्न अनेकांना पडत होता . या सर्व प्रकरणी सूत्रांनी दिलेल्या माहितीनुसार सद्यपरिस्थितीला दाखवण्यात येणाऱ्या वादापेक्षाही ही बाब जास्त गंभीर आहे . ‘बाहुबली’ या चित्रपटाचा पहिला भाग २०१५ला प्रदर्शित झाला होता . पण त्यावेळी मात्र कोणत्याही प्रकारचा वाद समोर आला नव्हता . मग आताच असे होण्यामागचे कारण काय ? असा प्रश्न सध्या उपस्थित करण्यात येत आहे . बाहुबली चित्रपटाच्या पहिल्या भागाने कर्नाटकातही चांगले प्रदर्शन केले होते . बाहुबलीला मिळणारे यश पाहता त्याचा परिणाम स्थानिक कन्नड भाषेतील चित्रपटांवर झाला होता . आता ‘बाहुबली २’ प्रदर्शनासाठी सज्ज झाला आहे . त्यामुळे पुन्हा एकदा तिच परिस्थिती उद्भवू शकत असल्यामुळे कन्नड भाषेतील चित्रपटांसमोर कोणत्याही प्रकारची अडचण उभी राहू नये यासाठी ‘बाहुबली २’च्या विरोधात ही आंदोलनं करण्यात येत असल्याची माहितीही सूत्रांनी दिली . याप्रकरणी आणखी माहिती देत सूत्र म्हणाले की , ‘कर्नाटकातील चित्रपट वितरक या चित्रपटाच्या प्रदर्शनासाठी पूर्ण तयारी दाखवत आहेत . किंबहुना त्यांनी चित्रपटाशी संलग्न व्यक्तींशी याविषयी चर्चाही केली होती . पण ही चर्चा असफल ठरली . त्यामध्येच सत्यराज यांच्या कावेरी पाणीवाटप वक्तव्याला नव्याने हवा मिळाली आहे . त्यामुळे ‘बाहुबली २’ विरोधात हे सर्व प्रकरण रचवण्यात आल्याचे म्हटले जात आहे . दरम्यान , परिस्थितीचे गांभीर्य पाहता अभिनेता सत्यराज यांनी ९ वर्षांपूर्वी केलेल्या ‘त्या’ वक्तव्याबद्दल माफी मागितली आहे . त्यामुळे आता हा चित्रपट कर्नाटकात प्रदर्शित होणार का हे पाहणे महत्त्वाचे ठरणार आहे . एएनआयच्या ट्विटर अकाऊंटवरुन ही माहिती देण्यात आली आहे . सत्यराज म्हणाला की , ‘मी कर्नाटकच्या विरोधात नाही . ९ वर्षांपूर्वी दिलेल्या विधानाबद्दल मी तुमची माफी मागतो . ’


भवतालचा परिसर , उत्तम शिक्षण व पालकांनी केलेले संस्कार या आधारे माणसाचे व्यक्तिमत्त्व घडत असते . यातूनच त्याच्यात योग्य व अयोग्य गोष्टी समजण्याची क्षमता निर्माण होते . त्यामुळे कोणतेही पालक आपल्या मुलांना वाईट सवयींपासून लांब ठेवण्यासाठी सतत प्रयत्नशील असतात . परंतु अभिनेत्री मिला कुनिससारखेही काही पालक आहेत , जे या आदर्शवादी पालकांपेक्षा काहीसे वेगळे आहेत . काही दिवसांपूर्वी कुत्रे सांभाळणे व लहान मुलांचे पालनपोषण करणे यात बरेच साम्य आहे , असे वादग्रस्त विधान करणाऱ्या या अभिनेत्रीने तिची तीन वर्षांची मुलगी मदिरा सेवन करते , असा आणखी एक खळबळजनक दावा केला आहे . तिची मुलगी दर शुक्रवारी वाइन पिते . यहुदींचा दर आठवडय़ात येणारा सब्बात हा सण मिलाच्या घरी साजरा केला जातो . तिच्या मते या दिवशी वाईन पिण्याला एक वेगळे महत्त्व आहे . तसेच दारूचे सेवन मर्यादेत राहून केले तर ती दुधाप्रमाणेच शरीराला पोषक ठरू शकते . त्यामुळे तिने आपल्या तीनवर्षीय मुलीला वाईन सेवनाचे व्यसन लावले आहे , असा दावा तिने केला आहे . या बातमीमुळे समाजमाध्यमांवर मिलाविरोधात टीकेची एकच लाट उसळली असून अनेक पालक , सामाजिक संस्थांनी तिच्या मानसिकतेवरच प्रश्न उपस्थित करत तिच्याविरोधात आंदोलन पुकारण्याची घोषणा केली आहे . मिलाने मात्र या सर्वाकडे दुर्लक्ष करून आपल्याला योग्य वाटते तेच आपण करतो असे स्पष्टीकरण दिले आहे . सेलिब्रिटी मायलेकींचे वाईन सेलिब्रेशन ! PHOTOS : मिलिंद सोमणने १८ वर्षीय प्रेयसीसोबत असा साजरा केला वाढदिवस ‘केबीसी’च्या सेटवर युवीचे डोळे पाणावले ; बिग बीसुद्धा भावूक कपिल शर्मा लवकरच विवाहबंधनात अडकणार ? PHOTO : दीपिकाच्या पार्टीत सर्वांत आधी पोहोचला रणवीर सिद्धार्थ साकारणार कारगिलमध्ये शहीद झालेल्या लष्करी अधिकाऱ्याची भूमिका कंगना रणौतने इंडस्ट्रीवर पुन्हा एकदा साधला निशाणा ‘हार्वे’च्या साम्राज्याला तडे कॅमेऱ्यामागच्या नायिका वाढताहेत ! लोकप्रियतेचा शॉर्टकट अंगलट !


यंदा प्रतिकूल हवामानामुळे साउथ कोलवरून रिकाम्या हाताने आणि निराशेने परतण्यासाठी मनाची तयारी करीत होतो . साउथ कोलला जेमतेम तासभर ऑक्सिजन लावून दुसऱ्या दिवशी बेस कॅंपवर परतायचे ठरले होते . अशावेळी शेर्पा आले . त्यांनी हवामान सुधारल्याचे सांगतानाच समिट अटेंप्टकरिता सज्ज होण्याची सूचना दिली . त्यानंतर दहा तासांत एव्हरेस्टवर दुसऱ्यांदा पाऊल टाकले तेव्हा क्षितिज पूर्ण पाहता आले , अशी प्रतिक्रिया किशोर धनकुडे याने व्यक्त केली . किशोरने २०१४ मध्ये तिबेटच्या बाजूने ; तर यंदा नेपाळच्या बाजूने एव्हरेस्ट सर केले . एव्हरेस्ट दोन्ही बाजूंनी सर करण्याची दुर्मिळ कामगिरी नोंदविलेला तो महाराष्ट्राचा पहिलाच गिर्यारोहक ठरला . पुण्यात परतलेल्या किशोरची भेट घेतली असता तो म्हणाला की , १५ मे रोजी बेस कॅंपवरून कॅंप २ गाठला . त्या रात्री व १६ मे रोजी तेथे राहिलो . १७ मे रोजी कॅंप ३ला मुक्काम केला . १८ मे रोजी संध्याकाळी साउथ कोलला पोचलो . त्याच रात्री समिट अटेंप्टला निघायचे होते ; पण वारा खूप होता . त्यामुळे वर आणि खालीसुद्धा जाता येणार नव्हते . जोरदार वाऱ्याचा व्हिडिओ घेतला . दुपारी बारा वाजता जेवण केले . ते पचावे म्हणून तासभर ऑक्सिजन सिलिंडर ० . ५वर लावला . रात्री नऊच्या सुमारास शेर्पा आले . त्यांनी सज्ज राहण्यास सांगितले . हे म्हणजे लॉटरी लागल्यासारखेच होते . दुसऱ्यांदा एव्हरेस्टवर पाऊल टाकले तेव्हा काय वाटले , या प्रश्नावर तो म्हणाला की , दोन्ही बाजूंनी एव्हरेस्ट करू शकलो , याचा फार आनंद झाला . २०१४ मध्ये ढगाळ हवेमुळे फार लांबचे पाहता आले नव्हते . या वेळी सगळा नजारा डोळ्यांत साठवून ठेवला . संपूर्ण क्षितिज पाहू शकलो आणि ही भावना शब्दांत व्यक्त करता येणार नाही . तेव्हा मकालू , ल्होत्से ही शिखरे दिसली नव्हती . ती या वेळी व्यवस्थित दिसली . तिबेटच्या बाजूचा मार्गसुद्धा मी व्यवस्थित पाहू शकलो . २०१४ मधील यशानंतर किशोरने नेपाळच्या बाजूने चढाई करायचे ठरविले . २०१५ मध्येच त्याने ही मोहीम आखली होती , पण त्या वेळी भूकंपामुळे अडथळा आला . त्याविषयी तो म्हणाला की , तेव्हा मी कॅंप २ पर्यंत गेलो होतो . तेथून खाली येऊन बेस कॅंपला ब्रेकफास्ट करायचा होता . त्याचवेळी दुपारी बाराच्या सुमारास भूकंप झाला . त्यामुळे एव्हरेस्ट मोहिमा रद्द झाल्या . बेस कॅंप सोडताना मी खचलो होतो . आपण एकदा एव्हरेस्टवर गेलो होतो , परत यायची काय गरज होती , असा विचारही मनात आला होता . श्री श्री रविशंकर अन् शिवाजी महाराज यशस्वी चढाईत दोन्ही वेळा एव्हरेस्टवर काय केले , याविषयी किशोर म्हणाला की , मी आर्ट ऑफ लिव्हिंगचा अनुयायी आहे . तेव्हा मी श्री श्री रविशंकर यांचा फोटो ठेवून नमस्कार केला होता . या वेळी मी शिवाजी महाराजांचा फोटो जवळ ठेवला होता .


व्हॉटसअॅप हे सध्या आपल्या अनेकांच्या गळ्यातील ताईत बनले आहे . एखादा जोक फॉरवर्ड करण्यापासून ते कामाची रुपरेषा ठरवण्यापर्यंत अनेकजण या माध्यमाचा सर्रास वापर करतात . याव्दारे पाठवले जाणारे व्हिडिओ आणि मिमही सध्या मोठ्या प्रमाणात व्हायरल होतात . काही जण आपला व्यवसाय वाढविण्यासाठीही या माध्यमाचा वापर करतात . अशातच विशिष्ट मेसेज तुम्ही अमुक जणांना पाठविल्यास तुम्हाला इतके जीबी डेटा मोफत मिळेल अशा स्वरुपाचे मेसेजही फिरताना दिसतात . अनेकदा अशा ऑफर्समध्ये टॉकटाईम देण्यात येईल असेही सांगण्यात आलेले असते . टॉकटाइम किंवा इंटरनेट डेटाच्या आशेने आपण तो मेसेज फॉरवर्डही करतो . मात्र शेवटी असे काही नसल्याचे आपल्याला समजते . अशाप्रकारच्या मेसेजचा उद्देश हा आपल्याला कोणतीही सुविधा मोफत देण्याचा नसून आपला डेटा कलेक्ट करणे हा असतो . मार्केटींग पॉलिसी ठेऊन वेगवेगळ्या कंपन्या आपले नाव आणि मोबाईल क्रमांक जमा करतात . त्याचा वापर या कंपन्या आपल्या उत्पादनांचे मार्केटींग करण्यासाठी करतात . नंतर या कंपन्या तुम्हाला इतके मेसेज करतात की त्यामुळे तुमचा इनबॉक्स भरुन जातो . आता दिवसागणिक आपल्या मोबाईलमध्ये येऊन पडणाऱ्या या लिंक घातक आहेत की नाही हे कसे ओळखायचे ? याचे काही सामान्य ठोकताळे आहेत . १ . आपल्याला कोणतीही गोष्ट मोफत देण्यासाठी कोणीही नाही . २ . अशाप्रकारे कोणी एखादी गोष्ट मोफत देतच असेल तर त्यापासून त्यांना काहीतरी फायदा आहे हे लक्षात घ्यावे . ३ . तुम्हाला आलेल्या मेसेजची लिंक तपासून पहा . ती लिंक क्लिक केल्यावर तिच वेबसाइट ओपन होत असेल तर ठिक आहे . यामध्ये वेगळीच लिंक ओपन होत असेल तर तुम्हाला आलेला मेसेज फेक आहे हे वेळीच लक्षात घ्या . ४ . यामध्ये तुम्हाला सरकारकडून सोलर पॅनल किंवा इन्शुरन्स आणि निवृत्तीवेतन यांसारख्या सुविधा देण्यात येत आहेत असे मेसेज येतात . प्रत्यक्षात या लिंकवर क्लिक केल्यावर कळते की या सरकारच्या योजना नसून त्या खासगी कंपनीच्या योजना आहेत . ५ . काहीवेळा एखाद्या जाहिरातीची लिंक येते . यामध्ये तुम्हाला काही माहिती भरावी लागते . त्यानंतर विशेष टप्प्यांनंतर या लिंकमध्ये काहीच नसल्याचे तुमच्या लक्षात येते . मात्र तोपर्यंत तुमची माहिती काढून घेतलेली असते . त्यामुळे अशा कोणत्याही भूलथापांना बळी पडू नये . कोणीही आपल्याला कोणत्याही सुविधा मोफत देण्यासाठी नाही हे लक्षात घेऊन व्हॉटसअॅप किंवा इतर कोणत्याही माध्यमावर येणाऱ्या लिंकवर क्लिक करु नये .


हवा प्रदूषणामुळे किशोरवयीन मुलांचे वर्तन अधिक आक्रमक बनते , असे एका अभ्यासात दिसून आले आहे . हवा प्रदूषणामुळे जे सूक्ष्म विषारी कण शरीरात जातात , त्यामुळे मेंदूतील भावना व निर्णयाशी संबंधित मार्गिकांना धोका निर्माण होतो . आजच्या काळात शहरी भागात स्वच्छ हवा मिळणे दुरापास्त झाले आहे . त्यामुळेच अलीकडे दिल्लीत मोठे ऑक्सिजन पार्लरही सुरू करण्यात आले . दिल्लीत हवा प्रदूषणाची समस्या गंभीर बनलेली आहे . हवा प्रदूषणात २ . ५ पीएम म्हणजे केसापेक्षा ३०पट सूक्ष्म असलेले कण शरीरात जात असतात त्यामुळे आरोग्य बिघडते , असा दावा या संशोधनातील प्रमुख डायना यूनान यांनी केला आहे . हे सूक्ष्म कण शरीरात गेल्यानंतर फुफ्फुस व हृदयास घातक ठरतात . पीएम २ . ५ कण हे मेंदूला घातक असतात , त्यामुळे मेंदूतील जोडण्या बिघडतात . परिणामी , तरुण मुलांच्या वर्तनात आक्रमकता येते . जर्नल ऑफ अॅबनॉर्मल चाइल्ड सायकॉलॉजी या नियतकालिकात प्रसिद्ध झालेल्या संशोधनात म्हटले आहे , की ९ ते १८ वयोगटांतील मुलांची पाहणी केली असता त्यांच्यात प्रदूषणामुळे वर्तन बदललेले दिसले . ग्रेटर लॉस एंजल्समधील ६८२ लोकांची पाहणी यात करण्यात आली . ते नऊ वर्षांचे असतानापासूनची माहिती यात तपासण्यात आली . त्यात आई - वडिलांनी त्यांची वर्तन चाचणी वेळोवेळी केलेली होती . यात मुलांनी खोटे बोलणे , फसवणे , चोऱ्या करणे , जाळपोळ व शिवीगाळ करणे , गुंडागर्दी करणे अशी लक्षणे दिसून आली . प्रत्येक व्यक्तीची चार मूल्यमापने यात विचारात घेतली गेली . २००० ते २०१४ या काळात दक्षिण कॅलिफोर्नियातील हवा प्रदूषण तपासण्यात आले . संबंधित मुले ही सुरक्षित प्रमाणापेक्षा जास्त हवा प्रदूषण सहन करीत होते . सुरक्षित प्रमाण हे दर घनमीटरला १२ मायक्रोग्रॅम इतके आहे . प्रदूषणाचा हृदय व फुफ्फुसांवर वाईट परिणाम होतो , पण मानवी वर्तनातही त्यामुळे फरक पडून मेंदूचे कार्य बिघडते , असे प्रथमच दिसून आले आहे , असे संशोधक जिऊ चिआन चेन यांनी म्हटले आहे .


दिग्दर्शक संजय लीला भन्साळी यांच्या ‘पद्मावती’ या चित्रपटाला आता अभिनेते प्रकाश राज यांनीही पाठिंबा दर्शविला आहे . ‘पद्मावती’ , ‘न्यूड’ आणि ‘एस दुर्गा’ या चित्रपटांच्या विरोधात लोकांच्या काही गटाकडून देशात जे वातावरण निर्माण केलं जात आहे , त्यावर त्यांनी ट्विटरच्या माध्यमातून महत्त्वपूर्ण प्रश्न उपस्थित केला . ट्विटरवर त्यांनी लिहिले की , ‘एकाला नाक कापायचे आहे , एकाला कलाकाराचा शिरच्छेद करायचा आहे , एकाला अभिनेत्यावर गोळी झाडायची आहे आणि परीक्षकांच्या मान्यतेनंतरही सरकारी यंत्रणेला चित्रपट महोत्सवातून काही चित्रपटांना काढून टाकायचे आहे . हे सर्व घडत असताना देशात अहिष्णुता नाही , लोकांचा आवाज दाबला जात नाही , त्यांना धमकावले जात नाही असे आम्ही मानायचे का ? ’ ‘पद्मावती’चा वाद दिवसेंदिवस तीव्र होत असून आता करणी सेनेने दीपिका पदुकोणलाच धमकी दिली . ‘ज्याप्रमाणे लक्ष्मणाने शूर्पणखेचे नाक कापले होते , त्याप्रमाणे करणी सैनिकही तुझे नाक कापू शकतात’ , असा इशाराच करणी सेनेचे राजस्थान प्रदेशाध्यक्ष महिपाल मकराणा यांनी म्हटले . सेन्सॉर बोर्डाकडून प्रमाणपत्र मिळाल्यानंतर राजपूत संघटनांसाठी सर्वांत आधी स्क्रिनिंग ठेवणार असल्याचं भन्साळींनी मान्य करूनही चित्रपटाला विरोध कायम आहे . वाचा : ‘दशक्रिया’ न दाखवण्याचा पुण्यातील ‘सिटी प्राइड’चा निर्णय दुसरीकडे आंतरराष्ट्रीय चित्रपट महोत्सवातून रवी जाधवचा ‘न्यूड’ हा मराठी चित्रपट आणि सनल कुमार ससिधरन यांचा ‘एस दुर्गा’ हा मल्याळम चित्रपट परीक्षकांच्या मान्यतेनंतरही केंद्रीय माहिती व प्रसारण मंत्रालयाकडून वगळण्यात आला . चित्रपटांवरून होत असलेल्या या वादामुळे देशातील कलाकारांच्या अभिव्यक्ती स्वातंत्र्याविषयी प्रश्नचिन्ह उपस्थित झाले आहे .


हेडफोन्स आणि आपले अगदी जवळचे नाते असते . घराबाहेर पडले की अगदी सहज आपण हेडफोन्स कानात घालतो . मग कधी ते कुठेतरी विसरतो आणि हरवतात . तर कधी प्रवासादरम्यान ते आपल्याकडून पडतात . मग ते शोधता शोधता आपण हैराण होतो पण हेडफोन्स काही केल्या सापडत नाहीत . अशा महिलांसाठी आता एक आनंदाची बातमी आहे . आता हेडफोन्स हरविण्याची चिंता महिलांना राहणार नाही . कारण कानातल्यासारखे हेडफोन्स आता बाजारात दाखल झाले आहेत . कानातलेच वाटतील असे हे हेडफोन अगदी सहज बाळगता येऊ शकतात . या हेडफोनला ब्लूटूथ देण्यात आली असून ज्यांचे कान टोचलेले आहेत ते याचा वापर करु शकतात . असे अनोख्या पद्धतीचे हेडफोन्स तयार करणाऱ्या कंपनीचे नाव आहे स्कॅंडी इलेक्ट्रॉनिक्स असे आहे . या हेडफोन्सला स्विंग्स म्हणतात तसेच ते हुबेहुब कानातले वाटतात . आता याचा प्रत्यक्ष वापर करण्यासाठी तुम्हाला कानातल्याला अडकवलेले खालच्या बाजूचे इयरबडस काढून ते कानात घालावे लागतील . इतर वेळी ते कानातल्याच्या खालच्या बाजूला अडकवून ठेवू शकता . विशेष म्हणजे यामध्ये याला असलेल्या मोशन अॅक्सिलरेटरमुळे हे इयरबडस कानात घातले की त्याचे आवाज येण्याचे कार्य सुरु होईल . यामध्ये सध्या दोन प्रकार उपलब्ध असून पहिला प्रकार हा सामान्य ग्राहकांसाठी असेल . हे इयरबडस पांढऱ्या रंगाचे असून त्याची मेटल बॉर्डर तुम्ही वेगवेगळ्या रंगाची निवडू शकता . याची किंमत १२ , २६० रुपये इतकी आहे . दुसरे इयरबडस हे थोडे स्पोर्टी लूक देणारे आहेत . त्यात सध्या काळा रंग उपलब्ध असून त्यात लाल , पिवळा , गुलाबी , जांभळा असे रंगही उपलब्ध आहेत . याची किंमत थोडी कमी असून ८ , ८३५ इतकी आहे . हे हेडफोन्स एकदा पूर्ण चार्ज केले की ५ तास चालतात . मात्र हे हेडफोन्स वॉटरप्रूफ नसल्याने पाऊस आल्यास ते भिजून खराब होऊ शकतात . त्यामुळे येत्या काळात हे हेडफोन्स फॅशन स्टेटमेंट बनले तर त्यात नवीन नसेल . तसेच हेडफोन हे केवळ यंत्र नसेल तर ते दागिन्यांचा एक भाग होईल .


आहारामध्ये दररोज दहय़ाचा वापर केल्याने हाडे ठिसूळ होण्यापासून ( ऑस्टिओपोरोसिस ) बचाव होतो . यामुळे हाडांच्या आरोग्यामध्ये सुधारणा होत असल्याचा दावा नव्याने करण्यात आलेल्या अभ्यासात करण्यात आला आहे . दहय़ामध्ये हाडांना आवश्यक असणारी पोषक द्रव्ये असतात . ती हाडांना बळकटी देण्याचे काम करतात . हा निष्कर्ष फार काही आश्चर्यकारक नसल्याचे , आर्यलडमधील ट्रिनिटी महाविद्यालयाच्या इमॉन लेआर्ड यांनी यांनी म्हटले आहे . दुग्धजन्य पदार्थ आणि हाडांचा कमकुवतपणा याबद्दलचे हे आतापर्यंतचे सर्वात मोठे संशोधन आहे . त्यानुसार , आहारामध्ये दहय़ाचे प्रमाण वाढवल्यामुळे हाडांची घनता वाढते . तसेच त्यामुळे वृद्ध महिला आणि पुरुषांमधील हाडे ठिसूळ होण्याचे ( ऑस्टिओपोरोसिस ) प्रमाण कमी होत असल्याचे दिसून आले . ऑस्टिओपोरोसिस हा आजार हाडे ठिसूळ झाल्यामुळे होतो . हाडांची झीज झाल्यामुळे हाड फ्रॅक्चर होण्याचा धोका वाढतो . संशोधकांनी हा अभ्यास करण्यासाठी १ हजार ५७ महिला आणि ७६३ पुरुषांचा अभ्यास केला . यामध्ये त्यांच्या हाडांतील खनिजांचे मूल्यमापन करण्यात आले . यामध्ये सहभागी झालेल्यांना प्रश्नावली देण्यात आली होती . यामध्ये जे लोक आठवडय़ातून दोन - तीन वेळा , दररोज आणि कधीही दही न खाणाऱ्यांची यादी करण्यात आली . तसेच यामध्ये इतर दुग्धजन्य पदार्थ , मांस , मासे , धूम्रपान , मद्यपान करणे आणि इतर हाडांच्या आरोग्याला प्रभावित करणाऱ्या घटनांचा अभ्यास करण्यात आला . शरीरातील कॅल्शियम अथवा जीवनसत्त्व ‘ड’ची मात्रा कमी झाल्यामुळे हाडांची झीज होण्यास सुरुवात होते . ती कमी होऊ नये , यासाठी दूध आणि दुग्धजन्य पदार्थ घ्यावेत . दही घेण्यामुळे हाडे ठिसूळ होण्याचा धोका ५२ टक्क्यांनी कमी होत असल्याचे संशोधकांना आढळून आले .


आपलं मूल परीक्षेला बसतंय म्हणून त्याची काळजी घेण्याच्या नादात आई - वडील त्याचे खाण्यापिण्याच्या बाबतीत अतिलाड करतात आणि मग ते लाड ऐन परीक्षेच्या काळात अंगाशी येतात . असं होऊ नये म्हणून . . फेब्रुवारी महिन्याच्या अखेरीस साधारणपणे बारावी बोर्डाच्या परीक्षांना सुरुवात होते . नंतर दहावी ते अगदी एप्रिलपर्यंत इतर इयत्तांच्या परीक्षा चालूच असतात . थोडक्यात या महिन्यापासून एप्रिल महिन्यापर्यंत अभ्यासाचा ताण , हवाबदल , नंतरचे रणरणते ऊन , तहानलेला घसा हे सगळं सुरू असतं . यात भर पडते ती वेगवेगळ्या अामिषांनी . आंबा आणि काजूचा सीझन सुरू होतो . अभ्यासासाठी घरी बसावे लागते . त्यामुळे सारखी भूक भूक होते . अभ्यासाचा ताण कमी करण्यासाठी चांगलेचुंगले खाण्याचा आनंद घ्यावासा वाटतो . रोजचं जेवण नकोसं झालेलं असतं . पण तरीही या काळात पिझ्झा , नूडल्स , आइस्क्रीम , थंड पेये थोडं लांब ठेवलं तर बरं . कारण याच काळामध्ये हवाबदल , अभ्यासाचा ताण , त्याकरिता केलेली जागरणं आणि चुकीचा आहार यामुळे आजारपणं वाढण्याची शक्यता असते . अभ्यासाला प्राधान्य देताना तितकेच महत्त्व आरोग्याला दिले पाहिजे . कारण आहार योग्य असेल तर मुलांना अभ्यास करायला लागणारी ऊर्जा मिळते व त्याच बरोबर त्यांची स्मरणशक्ती व तरतरी वाढू शकते . मुलांमध्ये या काळात चीडचीड वाढते , मूड बदलतात , मानसिक ताण येतो . पण योग्य आहाराने ही लक्षणे कमी होतात . तीन तास पेपरला बसण्यासाठी लागणारी ताकदही येते . पण चुकीचा आहार असेल तर मात्र आळस येतो व मेंदू मंदावतो . यासाठी प्रत्येक दिवसाचे एक साधारण वेळापत्रक ठरवावे . त्यात अभ्यास , आहार , झोप , आराम व व्यायाम या सर्वाना स्वतंत्र वेळ द्यावा . हे वेळापत्रक नियमित पाळावे . परीक्षेच्या काळात मानसिक व शारीरिक तणावामुळे शरीराची काही अन्नघटकांची गरज वाढते . त्यातील सर्वात महत्त्वाचे म्हणजे पाणी . या उन्हाळ्याच्या काळात बाहेरच्या उष्णतेबरोबर शरीराचे उष्णतामानही वाढलेले असते . त्यातच भर पडते अपुऱ्या झोपेची . मानवी शरीराला शक्यतोवर संपूर्ण दिवसाच्या एकतृतीयांश भाग तरी झोपेची आवश्यकता असते . म्हणजे २४ तासांच्या दिवसात साताठ तास झोप ही गरजेची , पण परीक्षेसाठी मुले जागरणं करून अभ्यास करतात . त्यामुळे सहा ताससुद्धा पूर्ण झोप होत नाही . झोप शरीरातील उष्णतामानाचे नियंत्रण करत असते . तीच कमी झाली तर निदान आहाराने तरी आपण ते नियंत्रण आणण्याचा प्रयत्न करू शकतो . मानवी शरीर ७० टक्के पाण्याने बनलेले आहे आणि पाण्याचे संतुलन राखण्यासाठी व शरीराचे उष्णतामान कमी करण्याकरिता सर्वसाधारणपणे दोन ते तीन लिटर द्रवपदार्थ पोटात जाणे अत्यावश्यक आहे . अशा वेळी पाण्याबरोबरच नारळपाणी , दूध , कोकम , लिंबू , आवळा यासारखी सरबते , ताक , ग्रीन टी प्यावे . किलगड , संत्री , मोसंबी , डािळब यांसारख्या फळांचे रस , किंवा फळांचे मिल्क शेक शरीरात पाणी आणि ऊर्जा तर देतातच , याशिवाय भरपूर प्रमाणात जीवनसत्त्वही पुरवतात . चहा कॉफीचे प्रमाण कमीच ठेवावे . कोल्ड्रिंक्स टाळावीत . शरीराची प्रतिकारशक्ती वाढवणे या काळात अतिशय गरजेचे असते . त्यासाठी जीवनसत्त्वे ब , क , अ , ई असलेला आहार घ्यावा . जीवनसत्त्व अ – रताळी , गाजर , भोपळा , पालेभाज्या , भोपळी मिरच्या , ब्रोकोली , टोमॅटो या भाज्या . पपई , आंबा , संत्री ही फळे , जर्दाळू , दूध व दुधाचे पदार्थ , मांसाहारी पदार्थ जास्त करून प्राण्यांचे यकृत , कॉड लिवर ऑइल , अंडय़ाचा पिवळा भाग . जीवनसत्त्वे ब – धान्य , कडधान्यं , दूध व दुग्धजन्य पदार्थ , मांसाहारी पदार्थ , हिरव्या पालेभाज्या व इतर भाज्या , अंडी . जीवनसत्त्व क – संत्री , मोसंबी , लिंबू , आवळा , पेरू , स्ट्रॉबेरी , अननस , द्राक्षे व मोड आलेली कडधान्यं , पालेभाज्या . जीवनसत्त्व ई – पालक आणि ब्रोकोली , बदाम , शेंगदाणे , अवकॅडो , सूर्यफुलाच्या बिया , ऑलिव्ह ऑइल , सूर्यफुलाचे तेल , करडईचे तेल , सोयाबीनचे तेल , मासे , शेल फिश . कॅल्शियम - दूध व दुग्धजन्य पदार्थ ( चीझ , दही , खवा ) हिरव्या पालेभाज्या , विडय़ाची पाने , तीळ , अळीव , खसखस , सूर्यफुलाच्या बिया , बदाम , धान्य प्रामुख्याने नाचणी व राजगिरा , कडधान्य जसे कुळीथ , मटकी , राजमा , सोया , उडीद हरबरा , मासे व समुद्री अन्न . झिंक – बाजरी , मका , गहू , नाचणी , दूध व दुग्धजन्य पदार्थ , काजू , बदाम , तीळ , कर्दळीच्या बिया , कडधान्य जशी छोले , चवळी , राजमा , सोया , मशरूम , कालवं , मटण , कोंबडीचे मटण , खेकडा , लॉबस्टर . मॅग्नेशियम – कडधान्ये , मुळा , विडय़ाचे पान , बदाम , काजू , अक्रोड , नारळ , अळीव , खसखस , फळे - जशी पिकलेला आंबा , प्लम , दूध व दुग्धजन्य पदार्थ . पोटॅशियम – सालासकट बटाटा , रताळे , अळूकुडय़ा , सुरण , फणस , आवळा , चेरी , आंबा , मोसंबी , ताजे जर्दाळू , चिकू , अवाकॅडो , केळे यांसारखी फळे , मशरूम , रावस व इतर काही मासे व नारळ पाणी . या काळात कर्बोदकं , प्रथिने , चरबीयुक्त , जीवनसत्त्वे व खनिजे या सगळ्यांचा सामावेश असलेला एक संतुलित आहार घ्यावा . जास्त प्रथिनयुक्त आहारामुळे भूक काही काळ लांबते . त्यात दररोज मोड आलेली कडधान्य , उसळी , दूध , मांसाहारी पदार्थ व अंडी याचा समावेश करता येईल . त्याचबरोबर इडली , डोसा यांसारखे आंबवलेले व डाळी व कडधान्यमिश्रित पदार्थही आहारातील प्रथिने वाढवण्यास उपयुक्त ठरतात . माशांमध्ये प्रथिनांबरोबर ओमेगा थ्री हा चांगल्या चरबीचा प्रकार आढळतो ज्याने स्मरणशक्ती वाढते आणि मेंदूची कार्यक्षमता वाढते . त्यामुळे आठवडय़ातून दोन वेळेला मासे खाण्यास हरकत नाही . अति कबरेदक व स्निग्ध पदार्थ असलेले अन्न टाळावे , कारण त्याने झोप येऊ शकते . खूप प्रमाणात भात व बटाटा परीक्षेच्या दिवशी नक्कीच टाळावे . कुठलीही खाण्याची वेळ टाळू नये , जसे न्याहारी , दुपारचे जेवण , संध्याकाळचे खाणे व रात्रीचे जेवण . सकाळची न्याहारी तर अजिबात चुकवू नये . आपला मेंदू सर्वात छोटा अवयव असला तरी रोजच्या आहारातील २० टक्के ऊर्जा मेंदू आपल्या कामाकरिता वापरतो . त्याला ऊर्जा मिळाली नाही तर मात्र एकाग्रता कमी होते . त्यासाठी एकच वेळी भरपेट खाण्याऐवजी थोडय़ा थोडय़ा वेळाने पण कमी खावे . दिवसभरात चार - पाच वेळेला खावे . त्यामुळे मेंदूला सतत ऊर्जा मिळाल्यामुळे मन शांत राहते . एक गोष्ट महत्त्वाची म्हणजे एकाच वेळी भरपूर न खाता दर दोन - तीन तासांनी हलका आहार घ्यावा म्हणजे झोपही येत नाही आणि पचनही चांगले होते . न्याहारी व दोन्हीवेळची जेवणं चौरस असावीत . दोन जेवणांमध्ये भूक लागल्यास चिप्स , वडा - पाव , नूडल्स खाण्याऐवजी सूप , सलाड , दही , मक्याच्या किंवा इतर धान्याच्या लाह्य़ा , भरपूर भाज्या घातलेले सॅण्डविच , फळे , सुका मेवा , भाजलेला बटाटा , मक्याची किंवा मोड आलेल्या कडधान्याची भेळ यांसारखे पदार्थ खावेत . कुकीज , चॉकलेट बिस्किटं , केक यांसारखे पदार्थ खावेसे वाटले तरी ते कमी खावेत कारण त्याने रक्तातील साखर पटकन वाढते पण तेवढय़ाच पटकन उतरते व लगेच भूक लागते . पालकांनी या काळात मुलांना शक्यतो घरीच तयार केलेले ताजे अन्न द्यावे . तिखट , तेलकट व मसालेदार पदार्थही टाळावेत . त्याने घशाला त्रास होऊ शकतो व ते पचायला जड असल्यामुळे झोपही येते . मुले बरेचदा आइस्क्रीम किंवा मिल्कशेकची मागणी करतात आणि मग सर्दी - खोकला - ताप यामुळे ऐन परीक्षेच्या दिवसांत आजारी पडतात . आहार आणि झोप याचबरोबर आरामाचीही गरज शरीराला असते . पण या आरामाच्या वेळात टीव्हीसमोर न बसता मोकळ्या हवेत फिरून यावे . सायकल चालवणे , जॉिगग किंवा पोहणे यांसारखे व्यायाम करावेत . वेळ नसेलच तर शक्यतो रोज किमान बारा सूर्यनमस्कार तरी घालावेत . त्यामुळे शरीरातील रक्ताभिसरण सुधारून शरीर व मन प्रसन्न होते . सौजन्य - लोकप्रभा


दुसऱ्या सामन्यात ७ - १ असा दणदणीत विजय बाला देवी हिने केलेल्या चार गोलांच्या जोरावर भारतीय महिला फुटबॉल संघाने बांगलादेशचा ७ - १ असा धुव्वा उडवला . २०२० एएफसी ऑलिम्पिक पात्रता फेरीच्या दुसऱ्या सामन्यात भारताने पूर्णपणे वर्चस्व गाजविले . बाला देवी हिच्यासह कमला देवीने दोन आणि संजूने एक गोल करत भारताच्या विजयात मोलाची कामगिरी बजावली . नेपाळविरुद्धच्या पहिल्या सामन्यात १ - १ अशी बरोबरी साधल्यानंतर भारतीय महिलांनी सुरुवातीपासूनच सामन्यावर प्रभुत्व मिळवले . आठ मिनिटांच्या अंतराने तीन गोल लगावल्यामुळे बांगलादेशच्या खेळाडूंना मोठा धक्का बसला होता . पाचव्या मिनिटाला रतनबाला देवीने केलेला प्रयत्न यशस्वी होऊ शकला नाही . सहा मिनिटांनंतर बांगलादेशची आघाडीवीर मोसम्मतने पुढे वाटचाल करत भारतीय बचावपटूंवर दडपण आणले . दलिमा चिब्बर हिने तिला गोल करण्यापासून रोखले . १६व्या मिनिटाला मिळालेल्या पेनल्टीवर कमलादेवी हिने भारताचे खाते खोलले . पाच मिनिटांनंतर ग्रेस डँगमेईने दिलेल्या क्रॉसवर बाला देवीने आपला पहिला गोल करत भारताची आघाडी २ - ० अशी वाढवली . पुढच्याच मिनिटाला तिने आपला दुसरा गोल लगावला . बांगलादेशला २८व्या मिनिटाला गोल करण्याची संधी मिळाली होती , पण त्यांना गोलमध्ये रूपांतर करण्यात अपयश आले . दुसऱ्या सत्रात मुसळधार पावसाला सुरुवात झाली , तरीही या सत्रात चार गोल लगावत भारताने आपले वर्चस्व सिद्ध केले . ५३व्या मिनिटाला कमलादेवीने उजव्या बाजूने मिळालेल्या क्रॉसवर आपला दुसरा गोल झळकावत भारताची आघाडी ४ - ० अशी वाढवली . बाला देवीने ६२व्या मिनिटाला हॅट्ट्रिक साधली . ७३व्या मिनिटाला संजूने भारतासाठी योगदान दिले . दोन मिनिटानंतर बाला देवीने वैयक्तिक चौथा गोल करत भारताला ७ - ० असे आघाडीवर आणले . सामना संपायला १० मिनिटे शिल्लक असताना बांगलादेशच्या कृष्णा राणी हिने गोल करत लाज राखली . सुरुवातीलाच गोलची नामुष्की पत्करावी लागल्यामुळे बांगलादेशच्या खेळाडूंचा बचाव खिळखिळा झाला होता . त्याचा फायदा भारतीय महिला फुटबॉलपटूंनी उठवला . भारताना आतापर्यंत दोन सामन्यांत चार गुण मिळवत क गटात अव्वल स्थान प्राप्त केले आहे . भारताचा अखेरचा साखळी सामना म्यानमारशी मंगळवारी होणार आहे .


हृदयरोगाची जोखीमही कमी होत असल्याचा दावा निळ्या प्रकाशाच्या संपर्कात आल्याने रक्तदाब कमी होऊन हृदयविकार जडण्याचा धोका कमी होतो , असे एका अभ्यासात आढळून आले आहे . ‘युरोपियन जर्नल ऑफ प्रिव्हेन्टिव्ह कार्डिओलॉजी’मध्ये हे संशोधन प्रसिद्ध झाले आहे . या प्रयोगात सहभागी झालेल्यांच्या संपूर्ण शरीरावर ४५० नॅनोमीटरचा निळा प्रकाश ३० मिनिटे सोडण्यात आला . प्रकाशाची ही मात्रा तुलनेत दिवसभर मिळणाऱ्या सूर्यप्रकाशाइतकी आहे . त्याआधी एके दिवशी त्यांना नियंत्रित प्रकाशात ठेवले होते . दोन्ही प्रकारच्या प्रकाशांत ठेवण्याआधी , या प्रकाशात असताना आणि त्यानंतरच्या दोन तासांपर्यंत या व्यक्तींचा रक्तदाब , रक्तवाहिन्यांचे काठिण्य , त्यांची प्रसारणक्षमता आणि रक्तघटकांमधील नायट्रिक ऑक्साइडची पातळी यांची मोजणी करण्यात आली . अतिनिल किरणे ( अल्ट्राव्हायोलेट लाईट ) ही कर्करोगास कारणीभूत ठरत असली तरी , डोळ्यांना दिसणाऱ्या निळ्या प्रकाशापासून हा धोका नसतो . इंग्लंडमधील सुरे विद्यापीठ आणि जर्मनीतील हेन्रिच हेन विद्यापीठ , डय़ुसेलडार्फच्या संशोधकांनी या अभ्यासानंतर आपले निष्कर्ष जाहीर केले आहेत . त्यानुसार , संपूर्ण शरीरावर निळा प्रकाश सोडल्यानंतर त्या व्यक्तीचा रक्तदाब आठ एमएमएचजी ( मिलिमीटर ऑफ मक्र्युरी ) इतका लक्षणीयरीत्या कमी झाला . परंतु , तुलनेत नियंत्रित प्रकाशात हा परिणाम दिसून आला नाही . निळ्या प्रकाशामुळे कमी झालेला रक्तदाब हा वैद्यकीय चाचण्यांत रक्तदाब कमी करणारी औषधे दिल्यानंतर घटलेल्या रक्तदाबासारखाच होता . इतकेच नव्हे तर , निळ्या प्रकाशामुळे हृदयाच्या धमन्यांत दोष दाखवणारी अन्य लक्षणेही कमी झाली . जसे की , रोहिण्यांची कडकपणा कमी होऊन नीलांची प्रसारणक्षमता वाढली . ज्यांचा रक्तदाब औषधांनी नियंत्रणात येत नाही ( उदाहरणार्थ वयोवृद्ध ) , त्यांच्यावरील उपचारांसाठी हे संशोधन उपयुक्त ठरणार असल्याचा दावा सुरे विद्यापीठाचे प्रो . क्रिश्चन हेस यांनी केला आहे .


भारती एअरटेलने दिवाळीची संधी साधत आपल्या प्रीपेड ग्राहकांसाठी पाच नवे प्रीपेड पॅक लाँच केले आहेत . एअरटेलने 178 रुपये , 229 रुपये , 344 रुपये , 495 रुपये आणि 559 रुपयांचे प्लॅन लाँच केले आहेत . जिओला टक्कर देण्यासाठी एअरटेल सातत्याने नवनवे प्लॅन लाँच करत आहे . एअरटेलने लाँच केलेल्या या पाचही प्लॅनचा फायदा केवळ नव्याने जोडल्या गेलेल्या ग्राहकांना होणार आहे . सर्वप्रथम जाणून घेऊया 178 रुपयांच्या प्लॅनबद्दल . यामध्ये ग्राहकांना दररोज 1 जीबी 4 जी डेटा मिळेल . 28 दिवस या प्लॅनची वैधता असेल . याशिवाय या प्लॅनमध्ये अमर्यादीत कॉलिंगसह 100 एसएमएस दररोज मिळतील . 229 रुपयांच्या प्लॅनमध्ये 28 दिवसांची वैधता असून दररोज 1.4 जीबी डेटा मिळेल . म्हणजे युजरला एकूण 39.2 जीबी डेटा वापरता येईल . तर 344 रुपयांच्या प्लॅनमध्ये दररोज 2 जीबी डेटा 28 दिवसांच्या वैधतेसह मिळेल . 495 आणि 559 रुपयांच्या प्लॅनमध्ये दररोज 1.4 जीबी डेटा युजरला मिळेल . 495 रुपयांच्या प्लॅनची वैधता 84 दिवस तर 559 रुपयांच्या प्लॅनची वैधता 90 दिवस असेल . या सर्व प्लॅनमध्ये अमर्यादीत लोकल , एसटीडी आणि मोफत नॅशनल रोमिंगची सुविधा , तसंच 100 एसएमएस दररोज वापरण्यासाठी मिळतील .


माजी पंतप्रधान इंदिरा गांधी यांनी लागू केलेल्या आणीबाणीवर आधारित चित्रपटातील नील नितीन मुकेशच्या भूमिकेबद्दल बॉलिवूडमध्ये चांगलीच चर्चा रंगली होती . अखेर या चित्रपटातील नीलची भूमिका पक्की झाली आहे . मधुर भांडारकर दिग्दर्शित आगामी ‘इंदु सरकार’ चित्रपटामध्ये नील नितिन मुकेश संजय गांधी यांच्या भूमिकेत दिसणार आहे . गेल्या काही दिवसांपासून संजय गांधी यांच्या भूमिकेविषयी रंगलेल्या चर्चेवर दिग्दर्शक मौन बाळगून होते . या चित्रपटामध्ये सुप्रिया विनोद इंदिरा गांधींची व्यक्तिरेखा साकारताना दिसणार आहे . या दोन कलाकारांशिवाय चित्रपटामध्ये किर्ती कुल्हारी आणि ‘अहिल्या’ फेम टोटा रॉय चौधरी देखील दिसणार आहेत . या चित्रपटाला अनु मलिक आणि बप्पी लाहिरी यांनी संगीत दिले आहे . चित्रपटाच्या चित्रीकरणाला मागील वर्षी डिसेंबरमध्ये सुरुवात झाली आहे . यावर्षीच हा चित्रपट प्रेक्षकांच्या भेटीला येणार असून चित्रपटाच्या प्रदर्शनाची तारिख अद्याप पक्की झालेली नाही . बॉलिवूड अभिनेता अनुपम खेर यांनी ३ जानेवारीला मधुर भांडारकर यांच्या आगामी चित्रपटाच्या चित्रीकरणाला सुरुवात केली . या चित्रपटामध्ये प्रेक्षकांना हेलावून सोडण्याची क्षमता असल्याचे त्यांनी म्हटले होते . अनुपम यांच्या अभिनयाचे कौतुक करताना मधुर भांडारकर यांनी ५०० चित्रपटानंतरही अनुपम खेर यांच्यातील कामातील जोश कौतुकास पात्र असल्याचे म्हटले होते . नीलच्या वैयक्तिक आयुष्याविषयी बोलायचे तर , ९ फेब्रुवारीला बी टाऊनचा हॅण्डसम हंक अभिनेता नील नितीन मुकेश विवाहबंधनात अडकला . गेल्या काही दिवसांपासून बी टाऊन आणि एकंदर कलाविश्वामध्ये लग्नाचे उत्साही वारे वाहत आहेत . २०१६ मध्येही काही सेलिब्रिटींनी लग्नगाठ बांधत आयुष्याच्या एका नव्या वाटेवर चालण्याचा निर्णय घेतला आहे . त्यातच २०१७ च्या सुरुवातीला अभिनेता नील नितीन मुकेशच्या नावाचाही समावेश झाला . उदयपूर येथील एका आलिशान हॉटेलमध्ये नील आणि रुक्मिणीने एकमेकांना सात जन्म साथ देण्याचे वचन देत एका नव्या प्रवासाला सुरुवात केली होती .


कार घेणे हे जवळपास सगळ्यांच्याच आयुष्यातील एक स्वप्न असते . त्यादृष्टीने ऑटोमोबाईल कंपन्याही आपल्या ग्राहकांना आकर्षित करण्यासाठी वेगवेगळी फिचर्स आणि किंमत असलेल्या कार बाजारात दाखल करत असतात . देशातील सर्वात मोठी कार कंपनी म्हणून ओळखल्या जाणाऱ्या मारुती सुझुकीने आपल्या कारमध्ये ग्राहकांच्या सुरक्षेच्या दृष्टीने अतिरिक्त सेफ्टी फिचर्स लाँच केले आहेत . त्यामुळे सुरक्षेच्या दृष्टीने या कार अधिक सक्षम असतील असे म्हटले जात आहे . आता हे बदल कोणते आणि त्यामुळे नेमका काय फायदा होणार याबाबत जाणून घेऊया… कंपनीने आपल्या काही दिवसांत बाजारात दाखल होणाऱ्या कारमध्ये ऑप्शनल अॅक्सेसरीजमध्ये टायर प्रेशर ऑपरेटींग सिस्टम ( TPMS ) देण्यास सुरुवात केली आहे . याबाबतच्या सूचना कंपनीच्या डिलर्सना देण्यात आल्या असून त्यांच्याकडून सर्वच कारमध्ये या अॅक्सेसरीज बसविण्याचे काम सुरु करण्यात आले आहे . मारुतीची बेस्ट सेलिंग म्हणून ओळखली जाणारी नवी कार स्विफ्ट , डिझायर आणि ब्रेझा या गाड्यांमध्ये ग्राहकांना हे फिचर्स उपलब्ध होणार आहेत . या तिन्ही कारमध्ये ग्राहकांना आपल्या गरजेनुसार फिचर्स कस्टमाइज करता येणार आहे . यातील टायर प्रेशर मॉनिटरिंग सिस्टीम हे फिचर अतिशय महत्त्वाचं आहे . यामध्ये टायरचे प्रेशर दर काही वेळाने तपासले जाते . ते कमी झाल्यास ड्रायव्हरला अलर्ट मिळतो . जर तुमच्या टायरमध्ये हवा कमी असेल आणि गाडीचा वेग जास्त असेल तर टायर फाटण्याची शक्यता अधिक असते . त्यामुळे मोठा अपघात होऊ शकतो , मात्र या नव्या फिचरमुळे अशाप्रकारचे अपघात टाळण्यास मदत होईल . मात्र हे फिचर ऑफिशियल एक्सेसरी म्हणून दिले जात असल्याने त्यासाठी ग्राहकांना १२ , ९९० रुपये अधिक भरावे लागणार आहेत . याशिवाय ड्रायव्हिंग कंडिशननुसार टायर प्रेशर कमी - जास्त करता येते . त्यामुळे टायर प्रेशर अधिक असल्यास गाडीचा वेग कमी करावा किंवा काही वेळासाठी गाडी थांबवावी .


नैराश्य हा मानसिक आजार नसून सदोष प्रतिकारशक्ती प्रणालीशी त्याचा संबंध असतो , त्यामुळे वेदनाशामक औषधांनी त्यावर उपचार करता येतात , असे वैज्ञानिकांचे म्हणणे आहे . सध्या नैराश्यावर जे उपचार केले जातात त्यात सेरोटोनिन व मूड सुधारणारी रसायने दिली जातात जे न्यूरोट्रान्समीटर सुधारण्यासाठी प्रयत्न केले जातात . ब्रिटनमधील केंब्रिज विद्यापीठाच्या संशोधकांनी म्हटले आहे की , जेव्हा प्रतिकारशक्ती प्रणाली जास्त क्रियाशील असते तेव्हा सगळ्या शरीरात वेदना होतात , त्यामुळे आशाहीनता , दुःख व ताण वाढतो . एखादा आजार किंवा वेदनादायी प्रसंगात प्रतिकारशक्ती प्रणाली कार्यान्वित होते , पण नंतर शरीर ती बंद करायला विसरते . विशेषकरून फ्लूसारख्या विषाणूजन्य आजारात असे घडते . शरीराची प्रतिकारशक्ती प्रणाली काम सुरू करते , पण नंतर ते बंद होत नाही . त्यामुळे शरीरातील वेदना नाहीशी केली तर त्यामुळे नैराश्य दूर होण्यास मदत होते , असे अभ्यासात दिसून आले आहे . शारीरिक वेदनांमुळे नैराश्य वाढीस लागते असे केंब्रिज विद्यापीठाचे प्राध्यापक एड बुलमोर यांनी म्हटले आहे . दी टेलिग्राफने म्हटले आहे की , वेदना व नैराश्य यांचा खूप जवळचा संबंध आहे . केंब्रिज व वेलकम ट्रस्टच्या वैज्ञानिकांनी सांगितले की , याबाबत नैराश्य दूर करण्यासाठी नवीन वेदनाशामक औषधांच्या चाचण्या पुढील वर्षी केल्या जाणार आहेत . प्रतिकारशक्ती प्रणाली विविध रोगांत कार्यान्वित होते तेव्हा शरीरात काही बदल होतात . त्यात तांबडय़ा रक्तपेशी वाढतात त्यामुळे शारीरिक जखमा बऱ्या होतात . वेदना कमी होतात , पण नैराश्य वाढत जाते . अगदी प्राचीन काळी याच पद्धतीने विचार केला गेला होता .


ऑटोमोबाईल हे वेगाने वाढणारे क्षेत्र आहे . ग्राहकांची सोय आणि बाजारातील ट्रेंड लक्षात घेऊन दिवसागणिक बाजारात नवीन बाईक दाखल होत आहेत . बजाज या ऑटोमोबाईलमधील नामांकित कंपनीने नुकतेच आपल्या पल्सर या दुचाकीचे नवे मॉडेल लाँच केले आहे . विशेष बाब म्हणजे बजाज पल्सर रियर डिस्क व्हेरियंट लॉन्च केल्यावर दोन महिन्यांच्या आतच कंपनीने आणखी एक बाईक लाँच करत ग्राहकांना खुश केले आहे . ही बाईक म्हणजे क्लासिक एडिशन असून या एडिशनची किंमत ६७ , ४३७ आहे . आणखी एक महत्त्वाची बाब म्हणजे ही गाडी रियर ड्रम ब्रेक व्हेरियंटपेक्षा सुमारे ६ , ६३७ रूपयांनी स्वस्त आहे . सध्या ही गाडी केवळ काळ्या रंगात उपलब्ध असून नव्या गाडीत आधीच्या मॉडेलपेक्षा फारसा फरक नाही . पल्सर क्लासिक १५० मध्ये रियर डिस्क व्हेरियंटप्रमाणेच १४९ सीसी पॉवर एअर कूल्ड , सिंगल - सिलिंडर बीएसआईव्ही इंजिन आहे . या बाईकची मोटार ८००० rpm मध्ये १४PS आणि ६०००rpm मध्ये १३ . ४ एनएम टॉर्क देते . या बाईकची स्पर्धा होंडा यूनिकॉर्न १५० आणि हीरो एक्सट्री स्पोर्टस तसेच हिरो अचीवर या बाईकसोबत आहे .


‘टी - २० क्रिकेटमध्ये ८५ मीटरपेक्षा जास्त लांबीच्या शॉटवर चेंडू सीमापार झाल्यास अष्टकार मिळायला हवा . आजच्या युगातील चाहत्यांसाठी हा खेळ आणखी अर्थपूर्ण होण्यासाठी नियमांमध्ये बदल होण्याची गरज आहे , ’ अशी आग्रही सूचना ऑस्ट्रेलियाचे माजी कसोटीपटू डीन जोन्स यांनी केली आहे . जोन्स यांनी वन - डे क्रिकेटमध्ये ‘स्ट्रोकप्लेयर’ म्हणून ठसा उमटविला होता . ते म्हणाले की , ‘कसोटी क्रिकेटवर अस्तित्वासाठी झगडण्याची वेळ आली आहे , कारण प्रेक्षक १२० चेंडूंच्या क्रिकेटकडे वळले आहेत . टी - २० मध्ये आणखी नावीन्य आणले पाहिजे . आपल्याकडे उत्तम तंत्रज्ञान उपलब्ध आहे . त्यामुळे ८५ मीटरपेक्षा जास्त लांब गेलेल्या प्रत्येक सीमापार शॉटवर आठ धावा मिळायल्या हव्यात . हा अतिरिक्त बोनस सुरू केल्यास फटकेबाज फलंदाज टी - २०ची रंगत आणखी वाढवतील . इतिहासाचा दाखला ५७ वर्षांचे जोन्स विद्वान तसेच लोकप्रिय समालोचक आहेत . फलंदाजाने उत्तुंग फटका मारताच ते ‘गोईंग - गोईंग - गोईंग - गॉन’ असे शैलीत म्हणतात . त्यांचा क्रिकेटचा अभ्यास दांडगा आहे . इतिहासाचा दाखला देताना ते म्हणाले की , ‘मोठ्या शॉटवरील धावांचे प्रमाण काळाच्या ओघात बदलले आहे . १८७०च्या किंवा १८८०च्या दशकाच्या प्रारंभी चेंडू सीमारेषेवरून गेल्यास पाच धावा मिळायच्या . सहा धावांसाठी चेंडू थेट मैदानाबाहेर मारावा लागायचा . १८९८ मध्ये ऑस्ट्रेलियाच्या ज्यो डार्लिंगने कसोटीतील पहिला षटकार मारला . १९१०च्या सुमारास नियम बदलला . चेंडू सीमारेषेवरून गेला तरी सहा धावा मिळू लागल्या . अशाप्रकारे खेळपट्टीच्या २२ यार्ड अंतराशिवाय खेळातील प्रत्येक नियमात बदल , सुधारणा झाली आहे . ’ उत्तुंग शॉट मारणाऱ्या ख्रिस गेलसारख्या क्रीडापटूंवर प्रेक्षक कमालीचे प्रेम करतात . गोल्फमध्येसुद्धा ३५० मीटर अंतरापर्यंत शॉट मारणारे टायगर वूड्स , रॉरी मॅक्ईलरॉय यांच्यासारखे खेळाडू लाडके आहेत . - डीन जोन्स जोन्स यांच्या सूचनेविषयी आपल्याला काय वाटते ? व्हा व्यक्त . . .


मुंबई इंडियन्स आणि रायझिंग पुणे सुपरजायंट्स संघामध्ये सलामीची लढत वानखेडेवर रंगणार ट्वेन्टी - २० विश्वचषकाची बहार ओसरताना आता आयपीएलची झिंग चढायला सुरुवात झाली आहे . आयपीएलचे यंदाचे नववे वर्ष . या आयपीएलच्या ‘नव’लाईला शनिवारपासून प्रारंभ होत आहे . गतविजेता मुंबई इंडियन्स आणि नव्याने आयपीएलमध्ये दाखल झालेल्या रायझिंग पुणे सुपरजाएंट्स या संघांमध्ये वानखेडे स्टेडियमवर सलामीची लढत रंगणार आहे . त्यामुळे या लढतीत गतविजेता मुंबई विजयाची बोहनी करणार की पुण्याचे सुपरजायंट्स विजयानिशी सुरुवात करणार , याची उत्सुकता साऱ्यांना असेल . राज्यातील दुष्काळजन्य परिस्थितीमुळे महाराष्ट्रातील सामन्यांबाबत साशंकता व्यक्त करण्यात आली होती . पण उच्च न्यायालयाने पहिला सामना खेळायला परवानगी दिली आहे . त्यामुळे वानखेडेवर सलामीच्या लढतीला चाहत्यांची चांगली गर्दी होण्याची अपेक्षा आहे . लसिथ मलिंगा दुखापतीमुळे काही सामन्यांना मुकणार असला तरी मुंबईचा संघ स्पर्धेचा प्रबळ दावेदार वाटत आहे . विश्वचषकात भारतीय संघातील दोन युवा खेळाडूंनी आपले लक्ष वेधून घेतले होते आणि हे दोन्ही खेळाडू मुंबईच्या ताफ्यात आहेत . वेगवान गोलंदाज जसप्रीत बुमरा हा भन्नाट फॉर्मात आहे . संघाला चांगली सुरुवात करून देण्याबरोबरच अखेरच्या षटकांमध्ये त्याने भेदक मारा केला आहे . संघातील मलिंगाची उणीव तो भरून काढू शकतो . त्याचबरोबर अष्टपैलू हार्दिक पंडय़ाच्या कामगिरीवरही साऱ्यांचे लक्ष असेल . मुंबईचा कर्णधार रोहित शर्माला विश्वचषकात समाधानकारक कामगिरी करता आली नव्हती , त्यामुळे त्याच्या फॉर्मबाबत संघाला चिंता असेल . विश्वचषकात इंग्लंडच्या संघातील यष्टिरक्षक जोस बटलरने चांगल्या धावा केल्या होत्या , त्यामुळे मुंबईला त्याच्याकडून मोठय़ा अपेक्षा असतील . विश्वचषकात वानखेडेवर भारताचा विजयरथ रोखणारा लिंडेल सिमोन्स मुंबईच्या डावाची सुरुवात करेल . त्याचबरोबर किरॉन पोलार्ड , कोरे अँडरसन या अष्टपैलूंची कामगिरी पाहण्यासाठी सारेच उत्सुक आहेत . मुंबईकडे हरभजन सिंगच्या रूपात चांगला फिरकीपटू आहे . पण त्याला भारतीय संघाने विश्वचषकात एकदाही संधी दिली नव्हती . त्यामुळे या संधीचा फायदा हरभजनला उचलता येतो का , हे पाहावे लागेल . पुण्याचा संघ आयपीएलसाठी नवीन असला तरी त्यामधील खेळाडू क्रिकेट जगताला चांगलेच परिचित आहेत . सर्वात यशस्वी कर्णधार अशी बिरुदावली मिरवणारा महेंद्रसिंग धोनीकडे संघाचे नेतृत्व सोपवण्यात आले आहे . त्याचबरोबर अजिंक्य रहाणे , केव्हिन पीटरसन , फॅफ डय़ू प्लेसिस , स्टिव्हन स्मिथसारखे नावाजलेले खेळाडू संघात आहेत . गोलंदाजीमध्ये आर . अश्विन आणि ऑस्ट्रेलियाचा अॅडम झाम्पा यांच्यावर साऱ्यांच्या नजरा असतील . संघ मुंबई इंडियन्स : रोहित शर्मा ( कर्णधार ) , लिंडेल सिमोन्स , पार्थिव पटेल , किरॉन पोलार्ड , अंबाती रायुडू , हार्दिक पंडय़ा , हरभजन सिंग , कोरे अँडरसन , मिचेल मॅक्लेघन , जोस बटलर , उन्मुक्त चंद , र्मचट डी लँग , सिद्धेश लाड , जसप्रीत बुमरा , श्रेयस गोपाल , टीम साऊथी , जगदीश सुचित , आर . विनय कुमार , कृणाल पंडय़ा , नथू सिंग , अक्षय वाखरे , नितीश राणा , जितेश शर्मा , किशोर कामत आणि दीपक पुनिया . अश्विन , अंकित चव्हाण , अॅल्बी मॉर्केल , इरफान पठाण , इशांत शर्मा , ईश्वर पांडे , थिसारा परेरा , सौरभ तिवारी , आर . पी . सिंग , रजत भाटिया , अंकुश बैन्स , बाबा अपराजित , मुरुगन अश्विन , अशोक दिंडा , दीपक चहार , स्कॉट बोलँड , पीटर हँडस्कॉम्ब आणि अॅडम झाम्पा .


रहस्य , रोमान्स कथांमध्ये हातखंडा असलेले लेखक - दिग्दर्शक - निर्माता विक्रम भट आता ‘स्पॉटलाइट’ ही वेब सीरिज घेऊन प्रेक्षकांच्या भेटीस आले आहेत . नव्या माध्यमातली भट स्टाइलची ही सीरिज दखल घेण्यासारखी आहे . बॉलीवूडमध्ये ठरावीक विषय ठरावीक लोकांनीच हाताळावे असं आता जवळपास शिक्कामोर्तब झालेलं आहे . प्रेमकथा यशराज फिल्म्सने आणाव्यात . कौटुंबिक , नातेसंबंधांवरील चित्रपट करण जोहरने काढावेत . भव्यदिव्य दिसणारे सिनेमे सुरज भडजात्यांच्या कंपूतून यावेत . ऑफबीट सिनेमे विशाल भारद्वाज यांनीच तयार करावेत ; ही यादी मोठी आहे . यापैकी काहींनी वेगळी वाट धरण्याचा प्रयत्न केला होता . पण फारसं यश मिळालं नाही . त्यामुळे बॅक टू पॅव्हेलिअन असं झालं त्यांचं . या दिग्दर्शक - निर्मात्यांमध्ये एकाचं नाव घेतलं नाही तर योग्य दिसणार नाही . ते म्हणजे विक्रम भट . या लेखक - दिग्दर्शकाने मानवी नात्यांची गुंतागुंत , त्यातलं रहस्य या विषयावर अनेक सिनेमे लिहिले , दिग्दर्शित केले . आता त्यांनी मोर्चा वळवलाय तो वेब सीरिजकडे . ‘स्पॉटलाइट’ ही वेब सीरिज एकदम विक्रम भट स्टाइलची आहे . रोमान्स , रहस्य , गुन्हेगारी , राजकारण असं सगळं यात आहे . म्हणूनच तिच्या प्रत्येक भागाबद्दल उत्सुकता असते . वाचा : गेल्या १४ वर्षांपासून हा अभिनेता राहतोय लिव्ह इन रिलेशनशीपमध्ये ही गोष्ट आहे सना सान्यालची . वेब सीरिज सुरू होते ती सनावर झालेल्या हल्ल्यापासून . सना अभिनेत्री आहे . कोर्टात एका प्रसंगाचं शूटिंग सुरू असताना तिथेच तिच्यावर तिचाच एक जुना मित्र आणि दिग्दर्शक गोळी झाडतो . ती कोमात जाते . तिच्या आणि अभिनेता रोमेश प्रेमसंबंधांवरून आधीच एक केस सुरू असते . ती कोमात गेल्यामुळे ते प्रकरण थांबतं . मधल्या काळात एका ज्येष्ठ पत्रकाराला सनाच्या आयुष्यावर एक पुस्तक लिहायचं म्हणून सनाने तिच्या आयुष्यातली इत्थंभूत माहिती त्या पत्रकाराला सांगितलेली असते . पत्रकाराकडे ती माहिती रेकॉर्डिगच्या स्वरूपात असते . सना कोमात गेल्यानंतर रोमोशकडे विविध गोष्टी जाणून घेण्यासाठी पुरेसा वेळ असतो . त्या पत्रकाराकडे असलेले रेकॉर्डिग तो मिळवतो आणि जमेल तसं ऐकतो . या रेकॉर्डिगमुळे रोमेशला सनाच्या आयुष्यातल्या कित्येक नव्या गोष्टी समजतात . तिच्या भूतकाळाबद्दल समजतं . त्याला तिचं कौतुक , आदर वाटतो . तिच्याबद्दल सहानुभूतीही वाटते . सना तिथे मृत्यूशी झुंज देत असते . ती कोमातून बाहेर आल्यानंतर नेमकं काय होतं , रोमेश त्याचं सनावर असलेल्या खऱ्या प्रेमाची कबुली देतो का , रोमेश - सनाच्या केसचं काय होतं , रोमेश त्याच्या बायकोला ठणकावून सांगतो का अशा साऱ्या प्रश्नांची उत्तर हवी असतील तर ‘स्पॉटलाइट’ ही सीरिज बघायलाच हवी . त्रिधा चौधरीने सना सान्याल ही व्यक्तिरेखा उत्तम साकारली आहे . सुरुवातीच्या दोन - तीन भागांमध्ये तितका जम बसून आला नव्हता . नंतर मात्र तिने त्या व्यक्तिरेखेची बऱ्यापैकी पकड घेतली . रोमेश साकारणारा सिद मक्करने अनेकदा त्याच्या हावभावावरून त्याला काय म्हणायचंय ते दाखवून दिलंय . सनासोबत घडलेला गैरप्रकार , त्याला विरोध करणारी तिची वृत्ती , मनोरजंनविश्वातील राजकारणात नकळत झालेला प्रवेश या सगळ्याचा प्रत्यय येणाऱ्या प्रत्येक प्रसंगानंतर रोमेशने व्यक्त केलेला राग , आदर , कौतुक , सहानुभूती त्याने हावभावांवरून अगदी स्पष्ट दाखवलंय . सीरिजमध्ये असलेले इतर कलाकारांनीही उत्तम काम केलंय . सुहैल ततरी या दिग्दर्शकानेही यासाठी मेहनत घेतलेली दिसते . ‘अंकुर अरोरा मर्डर केस’ या सिनेमाचं दिग्दर्शन त्याने केलं आहे . एखाद्या सिनेमाचं रहस्य टिकवून ठेवण्यासाठी त्या कथेची मांडणी , प्रवाह तशाच प्रकारे पुढे नेणं गरजेचं असतं . ‘अंकुर अरोरा . . ’मध्ये ही जबाबदारी सुहैलने उत्तमरीत्या पार पाडली होती . तो अनुभव गाठीशी घेऊन त्याने सीरिजही त्याच दिशेने पुढे नेली आहे . प्रत्येक प्रसंगामागचं कारण , परिणाम हे सगळं फक्त संवादांमधून सांगण्याची गरज नाही हेही त्याने या सीरिजच्या माध्यमातून दाखवून दिलं . अनेकदा काही व्यक्तिरेखांच्या तोंडी संवाद नसून त्यांच्या देहबोलीतून प्रेक्षकांना अनेक गोष्टी कळतात . हे असं घडवून आणण्यामागे दिग्दर्शकाचं कौशल्य आहे . याशिवाय आरीफ झकरिया , राजेश खेरा , कृणाल पंडित या कलाकारांनीही त्यांना दिलेलं काम चोख केलं आहे . ही सीरिज उत्तम होण्याचं श्रेय संकलनातसुद्धा आहे . सिनेमाच्या संकलनात त्याचं यश दडलेलं असतं . निर्माता विक्रम भट यांचा बॉलीवूडमधला दांडगा अनुभव इथे उपयोगी पडतो . त्यांनी सीरिजमध्येही संकलनाला तितकंच महत्त्व दिलं आहे . या सीरिजमध्ये सध्याचा काळ , त्यात रोमेश सनाचं रेकॉर्डिग ऐकतो तो फ्लॅशबॅक आणि ती त्या रेकॉर्डिगमध्ये तिचा भूतकाळ सांगते तो फ्लॅशबॅक असे दोन फ्लॅशबॅक आहेत . म्हणजे गोष्टीत गोष्ट आहे . पण याचा कुठेही गुंता होत नाही . अतिशय सुटसुटीत , समजेल अशी या सगळ्याची मांडणी केली आहे . खरंतर सीरिजचा विषय नवीन नाही . मनोरंजनविश्व यापूर्वी अनेक सिनेमांमधून उलगडलं गेलंय . त्यातलं राजकारण , स्पर्धा , पुढे जाण्याची चढाओढ , नातेसंबंध असे अनेक धागेदोरे यात आहेत . एकाचा नाद सोडला की दुसरं समोर येतं . आणि दुसऱ्याचा सोडला की तिसरं समोर येतं . हे चक्र आहे . ते अखंड सुरूच राहतं . या विश्वात शिरणं एक वेळ सोपं आहे . पण त्यात टिकून राहणं तितकंच अवघड . हेच या सीरिजमधून सनाच्या प्रातिनिधिक रूपातून दिसतं . मनोरंजन विश्व आणि मीडिया यांचा संबंधही या सीरिजमध्ये ठळकपणे दिसून येतो . विक्रम भट यांनी या सीरिजची निर्मिती केली आहे . दस्तक , ऐतबार , हेट स्टोरी , अनकही , अंकुर अरोरा मर्डर केस असे अनेक सिनेमे त्यांनी लिहिले तर गुलाम , कसूर , मधोश , राज , हाँटेड अशा अनेक सिनेमांचं दिग्दर्शन त्यांनी केलं आहे . त्यांनी वेगळ्या धाटणीच्या सिनेमांचंही दिग्दर्शन केलं आहे . पण रहस्यमय सिनेमांची संख्या त्यात जास्त आहे . या सीरिजमध्ये विक्रम भट यांची छाप अगदीच दिसते . एखादा सिनेमा मनोरंजक करायचा असेल तर त्यात गाणी , रोमान्स , कुरघोडी , मारामारी , भांडणं , नाटय़मयता असं सगळंच हवं . मसालेदार सिनेमा करायचा असेल तर खरंच या सगळ्या गोष्टींची गरज असते . याची विक्रम भट यांना चांगलीच जाण आहे . म्हणूनच त्यांनी या सीरिजमध्येही हे सगळं असेल याची काळजी घेतली आहे . वेब सीरिज हे माध्यम लोकप्रिय होत असलं तरी त्यापुढील आव्हान मोठी आहेत . कमी कालावधीचा आकर्षक , मनोरंजक भाग बनवणं हे महत्त्वाचं आव्हान आणि गोष्ट जुनीच असली तरीही ती रोमांचक पद्धतीने प्रेक्षकांसमोर कशी आणायची , त्यांना त्यात कसं गुंतवायचं हे दुसरं आव्हान . पण ही दोन्ही आव्हानं ‘स्पॉटलाइट’ने पेलली आहेत . सर्वोत्तम वर्गात बसणारी नसली तरी ही सीरिज प्रेक्षकांना गुंतवून मात्र नक्की ठेवते . एक खटकणारी गोष्ट अशी की , विक्रम भटच्या काही सीरिजमध्ये एक समान धागा दिसून येतो ; तो म्हणजे विवाहबाह्य संबंध . या नातेसंबंधातून निर्माण झालेला ताणतणाव , घडामोडी सीरिजमध्ये आहे . ‘स्पॉटलाइट’ , ‘ट्विस्टेड’ आणि ‘माया’ या सीरिजमध्ये हा एक समान धागा हमखास दिसून येतो . त्यामुळे त्यात तोचतोचपणा वाटतो . तिन्ही सीरिजचे विषय वेगवेगळे असले तरी हा साचा मात्र तिन्हीत दिसतो . सीरिजने थोडा वेग घ्यायला हवा असेही वाटते . मधल्या काही भागांमध्ये ती थोडी रेंगाळली . कदाचित ती कथेची गरज असू शकते पण सना आणि एक दिग्दर्शक यांच्यात घडलेल्या गोष्टी पुन्हा सना आणि दुसरा दिग्दर्शक यांच्यात घडलेल्या दाखवलेल्या आहेत . त्यात बराच वेळ गेला . ते टाळलं असतं किंवा कमी कालावधीचं दाखवलं असतं तर सीरिज थोडी वेगाने पुढे सरकली असती . एकुणात , वेब सीरिजचं जाळं पसरत चाललं आहे . बॉलीवूडची प्रस्थापित मंडळीही इथे वळली आहेत . त्यात महत्त्वाच्या व्यक्तींमध्ये विक्रम भट यांचंही नाव घेता येईल . हिंदी सिनेमांतला त्यांचा हातखंडा त्यांनी वेबमध्ये आजमवला आहे . त्याला उत्तम प्रतिसादही मिळतोय . ‘स्पॉटलाइट’च्या निमित्ताने मनोरंजन विश्व आणि त्यातलं राजकारण , स्पर्धा , चढाओढ हे सगळं पुन्हा एकदा अनुभवायला मिळतंय ; पण नव्या मांडणीतून ! चैताली जोशी – response . lokprabha @ expressindia . com सौजन्य – लोकप्रभा


संजय लीला भन्साळी यांच्या ‘पद्मावत’ चित्रपटाला सध्या अनेक स्तरातून विरोध होत आहे . चित्रपटाच्या प्रदर्शनाची तारीख काही दिवसांवर येऊन ठेपलेली असताना या चित्रपटाबाबत वाद - प्रतिवाद थांबण्याचे नाव घेत नाहीयेत . यामध्ये आता मराठमोळी अभिनेत्री रेणूका शहाणेनेही उडी घेतली असून , एखाद्या कलाकृतीला विरोध दर्शविणे योग्य नाही असे तिने आपल्या सोशल मीडियावरील पोस्टमध्ये म्हटले आहे . फेसबुक अकाऊंटवर यासंदर्भातील फोटो अपलोड करत तिने आपला राग व्यक्त केला आहे . रेणुका म्हणते , ‘पद्मावत’सारख्या चित्रपटावर बंदीसाठी अट्टाहास करण्यापेक्षा महिलांवर होत असणारे बलात्कार , लैंगिक अत्याचार आणि स्त्री - भ्रूण हत्या यांसारख्या गोष्टींवरील प्रतिबंधासाठी पुढाकार घ्यायला हवा . ’ या पोस्टमध्ये रेणूकाने कोणकोणत्या गोष्टींवर बंदी आणली पाहिजे याचे पोस्टर आपल्या हातात घेऊन ती पोस्ट शेअर केली आहे . यामध्ये बॅन रेप , बॅन फिमेल फिटीसाइट आणि बॅन सेक्शुअल मोलेस्टेशन असा संदेश देणारे फलक तिने धरल्याचे दिसते . त्यामुळे एकीकडे इतके महत्त्वाचे विषय असताना चित्रपटाला विरोध करणाऱ्यांचा तिने प्रतिकात्मक पद्धतीने निषेध केला आहे . सर्वोच्च न्यायालयाने ‘पद्मावत’ चित्रपटाच्या बाजूने निकाल देऊनही करणी सेनेची भूमिका मात्र बदललेली नाही . चित्रपटाच्या प्रदर्शनाला अवघे दोन दिवस बाकी असताना सेनेचा विरोध तसुभरही कमी झाला नाही . नुकतेच गुरुग्राममध्ये सिनेमाला विरोध केल्यानंतर करणी सेनेच्या कार्यकर्त्यांनी लोकांना मारहाण केल्याची घटना घडली . सर्वोच्च न्यायालयाने या सिनेमाला प्रदर्शनासाठीचा हिरवा कंदीला दिला असला तरी गुजरात आणि राजस्थानमध्ये सिनेमाच्या स्क्रिनिंगवर थिएटर मालकांनी बंदी घातली आहे . कोणताही गैरप्रकार घडू नये यासाठी या दोन राज्यातील थिएटर असोसिएशनने हा निर्णय घेतला .


अगदी प्रदर्शनासाठी आठवडा शिल्लक असताना इम्तियाज अली दिग्दर्शित ‘जब हॅरी मेट सेजल’ चित्रपटातील ‘हवाए’ हे गाणं प्रेक्षकांच्या भेटीला आलंय . सध्या या चित्रपटाची सर्वच गाणी अनेकांच्याच प्ले लिस्टचा भाग झाल्याचं पाहायला मिळतंय . प्रदर्शनापूर्वीच चित्रपटाच्या गाण्यांनी प्रेक्षकांवर जादू केलीये . त्यातच प्रितमने संगीतबद्ध केलेलं आणि अरिजित सिंगच्या आवाजातील ‘हवाए’ या गाण्याला अवघ्या २४ तासांच्या आतच खूप प्रसिद्धी मिळाली . या गाण्याने केवळ प्रेक्षकांवरच नाहीत तर किंग खान आणि अनुष्का शर्मा यांच्यावरही भुरळ घातली आहे . गाण्याला मिळत असलेल्या प्रचंड प्रतिसादामुळे अत्यंत आनंदी असलेल्या अनुष्काने सोशल मीडियावर एक व्हिडिओ शेअर केलाय आणि हा व्हिडिओ स्वतः शाहरूख खानने शूट केलाय . अनुष्काच्या या स्लो मोशन व्हिडिओमध्ये ती आनंदाने गोल फिरताना दिसतेय . तिच्या चेहऱ्यावरील आनंद आणि हास्य यातून सहज पाहायला मिळतेय . वाचा : बांदेकरांची ‘होम मिनिस्टर’ २० वर्षांनंतर रंगभूमीवर किंग खाननेही ट्विटरच्या माध्यमातून आपल्या चाहत्यांचे आभार मानले . ‘तुम्ही दिलेल्या प्रेमासाठी धन्यवाद , हवाए गाणं ऐकत राहा आणि असंच प्रेमाचा वर्षाव करत राहा , ’ असं ट्विट शाहरूखने केलंय . एका वेगळ्याच दुनियेत नेणारा अरिजितचा आवाज आणि स्क्रीनवर शाहरुख , अनुष्काची केमिस्ट्री या गाण्याला ‘चार चाँद’ लावत आहेत . मुख्य म्हणजे हे गाणं पाहताना शाहरुखने आतापर्यंत साकारलेल्या ‘राहुल’ , ‘राज’ या बऱ्याच भूमिकांची आठवण होते .


तुम्ही दरवर्षीप्रमाणे या दिवाळीला सुध्दा सोन्यामध्ये गुंतवणूक करण्याचा विचार करत आहात का ? अशा चांगल्या दिवशी संपत्ती तयार करण्याची ही कल्पना जरी चांगली आणि आपल्या परीने जरी भव्य असली तरी तुम्ही तुम्हाला आवडेल ती संपत्ती निवडण्याचा कदाचित विचार करु शकता . तुमच्या संपत्तीची निवड करताना ध्येयांवरचे आणि जोखमीच्या क्षमतेवरचे लक्ष ढळू देऊ नका . असे निर्णय घेताना तुम्हाला बाजारपेठेवरदेखील नजर ठेवावी लागेल . या वर्षी इक्विटी आणि डेट मार्केट क्रुडच्या किमतीतील वाढ , वाढणारे व्याज दर आणि यूएस डॉलरसमोर रुपयाच्या कमी होत असलेल्या मूल्यांसारख्या मोठ्या अर्थकारणाच्या घटकांमुळे अतिशय अस्थिर बनली आहेत . त्यामुळे आकर्षक आरओआयची मुभा देणा - या इतर गुंतवणूकींचा विचार करुन कमीत कमी जोखीम पत्करा . एसआयपी म्युच्युअल फंडाएवढा या दोन्ही क्षेत्रातला दुसरा सर्वोत्तम पर्याय तुम्हाला मिळणार नाही . एसआयपी मार्फत का गुंतवणूक करावी ? एसआयपीच्या मार्फत गुंतवणूक करणे म्हणजे एनएव्ही किंवा बाजारपेठ पातळीला गौण ठरवून एका ठरावीक रकमेला नियमित तत्वावर गुंतवणे होय . यामुळे बाजारपेठेत मंदी असताना तुम्ही अधिकाधिक युनिट्स खरेदी करण्यात परिणाम होतो . म्हणजेच त्याचे कमी सरासरी किंमतीत दीर्घकाळात उच्च परतावा देण्यात पर्यावसन होते . त्यामुळे एसआयपी गुंतवणूक तुम्हाला कालांतराने एक सरासरी किंमत देऊ केली जाण्याची खात्री देते . दुसरी गोष्ट म्हणजे , एसआयपी तुम्हाला नियमीत कालावधीत ५०० रु . एवढी लहान रक्कम गुंतवण्याची देखील मुभा देते . शिस्तबध्द पध्दतीने गुंतवणूकीची सवय बाणवण्याची ही एक उत्तम पध्दत आहे . तुम्ही विविध योजनांमध्ये हप्ते विभागून जोखीम कमी करु शकता . एसआयपी तुम्हाला सुलभता आणि लिक्विडिटीचा एका ठरावीक रकमेची गुंतवणूक करण्याच्या तुलनेत लाभ देते . वर्तमान गुंतवणूक बाजारपेठ अतिशय अस्थिर असल्यामुळे एसआयपी तुम्हाला सुरक्षितपणे गुंतवणूक करण्याची संधी देते , त्यामुळे तुम्हाला तुमच्या आर्थिक उद्देशापर्यंत अधिक प्रभावीरित्या पोहोचता येऊ शकते . बाजारपेठेत उपलब्ध असलेल्या म्युच्युअल फंड श्रेणी तुमच्यासाठी बाजारपेठेत एसआयपीच्या माध्यमाने गुंतवणूक करण्यासाठी अनेक म्युच्युअल फंड श्रेणी उपलब्ध आहेत . तुमच्या जोखीम घेण्याच्या क्षमतेवर , परताव्याच्या अपेक्षेवर आणि गुंतवणूकीच्या मर्यादेवर आधारुन तुम्ही तुमच्यासाठी सुयोग्य म्युच्युअल फंडाची निवड करु शकता . लिक्विडिटी आणि कर परिणाम या दोन महत्वाच्या मुद्द्यावर गुंतवणूकदारांनी त्यांच्या फंडांची निवड करताना लक्ष दिले पाहिजे . म्युच्युअल फंडाच्या संपत्ती श्रेणींमध्ये विस्तिर्णपणे इक्विटी , डेब्ट , हायब्रिड फंड , सोल्युशन ओरिएंटेड इचा समावेश होतो . इक्विटी फंडांच्या अंतर्गत तुमच्याकडे लार्ज - कॅप , मिड - कॅप , स्मॉल - कॅप , डिव्हिडंड यिल्ड , इएलएसएस इ . विकल्प उपलब्ध असतात . डेब्ट फंडाच्या उपविभागांमध्ये लिक्विड फंड , मनी मार्केट फंड , लॉंग ड्युरेशन फंड , कॉर्पोरेट बॉंड फंड इ . चा समावेश होतो . हायब्रिड फंडाचे बॅलंस्ड फंड , ऍग्रेसिव्ह हायब्रिड , कन्सर्वेटिव्ह हायब्रिड इ . मध्ये विभाजन होते . इतर फंड विभागांमध्ये कदाचित इंडेक्स फंड आणि इतर योजनांचा समावेश होऊ शकतो . तुम्ही कोणता फंड निवडला पाहिजे तुम्ही सुरुवातीला तुमचा गुंतवणूकीचा उद्देश ओळखला पाहिजे . तुमच्या कार खरेदी करणे , सुट्टीवर जाणे सारख्या लहान कालावधीतील उद्देशांसाठी कमी जोखीम असलेल्या म्युच्युअल फंड योजनांमध्ये उदा . लिक्विड किंवा अल्ट्रा शॉर्ट टर्म म्युच्युअल फंडांमध्ये गुंतवणूक करा . मध्यम कालावधीच्या उद्देशांसाठी उदा . मुलांचे शिक्षण करण्यासाठी तुम्हाला ३ - ५ वर्षे गुंतवणूक करण्याची आवश्यकता असते , त्यामुळे हायब्रिड फंडांसारख्या मध्यम जोखीम असलेल्या फंडांमध्ये गुंतवणूक करावी . घर घेणे , निवृत्ती नंतरसाठी रक्कम जमा करणे यासारख्या दीर्घकालीन उद्देशांसाठी जोखमीची क्षमता अधिक उच्च असते आणि जोखमीचे शमन करण्याच्या दृष्टीने गुंतवणूकीची मर्यादा देखील जास्त असते . त्यामुळे तुम्ही उच्च जोखीम असलेल्या बाजारपेठ संबंधित गुंतवणूक संपत्तीचा उदा . इक्विटी ओरिएंटेड म्युच्युअल फंडाला मोठा परतावा मिळवण्याच्या दृष्टीने निवडू शकता . ३० वर्षे वयाच्या एखाद्या व्यक्तीसाठी इक्विटी म्युच्युअल फंड एसआयपी एक आदर्श दीर्घकालीन गुंतवणूक आहे , परंतु पन्नाशीमध्ये गुंतवणूक करण्यासाठी हायब्रिड किंवा डेब्ट फंड जोखमीची पातळी कमी करण्याच्या दृष्टीने उत्तम पर्याय असतील . फंडांच्या योग्य निवडीची खात्री करण्यासाठी तुमच्या गुंतवणूक सल्लागाराचा सल्ला घ्या . आदिल शेट्टी सीइओ , बॅंकबझार


DABANGG 3 salman khan . जवळपास ३० वर्षांपासून हिंदी चित्रपटसृष्टीत आपल्या अभिनयाच्या बळावर प्रेक्षकांचं अमाप प्रेम मिळवलेल्या सलमान खानच्या लोकप्रियतेविषयी काही वेगळं सांगण्याची गरज नाही . चित्रपट कोणताही असो , त्यात भाईजान सलमानची उपस्थिती असली म्हणजे त्या चित्रपटावर सुपरहिट असा शिक्का लागतोच . ‘रेस ३’च्या बाबतीतही असंच काहीसं पाहायला मिळालं . सलमानवरील प्रेमाखातर त्याच्या चाहत्यांनी ‘रेस ३’ पाहण्यासाठी चित्रपटगृहांमध्ये गर्दी केली खरी . पण , या चित्रपटाने चाहत्यांचा हिरमोड केला . कथाकनकापासून चित्रपटातील प्रत्येक कलाकाराच्या अभिनयापर्यंत बऱ्याच गोष्टींमुळे ‘रेस ३’ अक्षरशः प्रेक्षकांना डोकेदुखी वाटू लागला . या चित्रपटाच्या पहिल्या दोन भागांची तुलना करता तिसऱ्या भागाला चाहत्यांची तितकीशी पसंती मिळाली नाही . सलमानच्या याच ‘रेस ३’ ला अनुसरुन सोशल मीडियावर आता एका नव्या विषयाला वाचा फुटली आहे . तो विषयी म्हणजे त्याचा आगामी चित्रपट ‘दबंग ३’ . वाचा : Alia Bhatt - Ranbir Kapoor : आलिया - रणबीरच्या रिलेशनशिपविषयी काय म्हणाली पूजा भट्ट ? ‘रेस ३’चं अपयश पाहता , ‘दबंग ३ नको रे बाबा’ , असं म्हणत ट्विटरवर अनेक चाहत्यांनी ट्विट करण्यास सुरुवात केली आहे . WE DONT WANT DABANGG3 असं म्हणत प्रत्येकानेच हा चित्रपट का साकारला जाऊ नये याची काही पटण्याजोगी कारणं दिली आहेत . त्यासोबतच डेझी शाह , साकिब सलिम यांसारख्या कलाकारांसोबत कधी काम करु नकोस , असंही चाहते सलमानला उद्देशून म्हणाले आहेत . आमचं सलमानवर प्रेम आहे , म्हणून ‘दबंग’ या चित्रपटाचा तिसरा भाग साकारण्याचा अट्टहास नको , असंच मत चाहत्यांनी मांडल्याचं पाहायला मिळत आहे . तेव्हा आता चाहत्यांचा या अट्टहास पाहून सलमान काय निर्णय घेणार हे पाहणं महत्त्वाचं ठरणार आहे .


अभिनेत्री सोनम कपूर आणि तिच्या खासगी जीवनाविषयी चाहत्यांमध्ये नेहमीच उत्सुकता पाहायला मिळते . पण सोनम मात्र तिच्या खासगी जीवनाविषयी इतक्या उघडपणे कधीच व्यक्त होत नाही हेच खरे . सोनमच्या ‘लव लाइफ’च्या विषयी अनेकजण तर्क लावत आहेत . दरम्यान , आनंद अहुजासोबत नाव जोडले जाण्याविषयी प्रतिक्रिया देत असताना इंडियन एक्स्प्रेसला दिलेल्या माहितीमध्ये सोनम म्हणाली की , ‘मी माझ्या वैयक्तिक आयुष्याविषयी फारसे काही बोलत नाही . गेल्या दहा वर्षांपासून मी या क्षेत्रात कार्यरत आहे . पण , मी आजपर्यंत माझ्या वैयक्तिक जीवनाविषयी फारसे काही बोलले नाहीये . त्यामुळे मी या प्रश्नाचे उत्तर देणं गरजेच समजत नाही’ . सोनमने तिच्या आणि आनंदच्या नात्याविषयी फारसे काही न बोलण्यालाच पसंती दिली असली तरीही आनंद सोबत तिला आजवर अनेकदा एकत्र पाहिल गेले आहे . त्यामुळे सोनम सरसकट तिच्या आणि अनंदच्या नात्याविषयी होत असणाऱ्या चर्चाही नाकारत नाहीये . अभिनेता अनिल कपूर यांनी नुकताच ६० वा वाढदिवस साजरा केला . या वेळी अनिल कपूर यांच्या वाढदिवसाच्या निमित्ताने एका जंगी पार्टीचे आयोजन करण्यात आले होते . लंडनमध्ये झालेल्या या पार्टीमध्ये काही मित्रमंडळी आणि कुटुंबातील सदस्यांनी हजेरी लावली होती . याच पार्टीतील काही फोटो अनिल कपूरच्या भावाने म्हणजेच अभिनेता संजय कपूरने त्याच्या इन्स्टाग्राम अकाऊंटद्वारेही शेअर केले होते . त्यातील एका फोटोला संजयने # family # celeberations # ak60 असे हॅशटॅगही दिले होते . संजयने पोस्ट केलेल्या या फोटोमध्ये कपूर कुटुंबातील सदस्यांव्यतिरिक्त आणखी एक व्यक्ती दिसत आहे तो म्हणजे सोनम कपूरचा बहुचर्चित प्रियकर आनंद अहूजा . गेल्या काही दिवसांपासून आनंद आणि सोनम या दोघांचेही फोटो सोशल मीडियावर चांगलेच चर्चेत आले आहेत . आनंद अहुजा हा दिल्लीस्थित व्यावसायिक आहे . ‘भाने’ या नावाने त्याची स्वतःची क्लोथिंग लाइन आहे . काही दिवसांपूर्वी सोनम त्याच्यासोबत वेळ घालवताना दिसली होती . पण , सोनमकडून किंवा कपूर कुटुंबियांकडून अद्यापही तिच्या आणि आनंदच्या नात्यासंबंधीची कोणतीही अधिकृत घोषणा करण्यात आलेली नाही .


हल्लीच्या धकाधकीच्या आणि तणावपूर्ण दिनचर्येत अनेकांसाठी सुखाची झोप दुरापास्त झाली आहे . आरोग्यावरदेखील याचे विपरित परिणाम होतात . कामावरून दमूनभागून घरी गेल्यानंतर दिवसभराचा थकवा दूर होऊन चांगली झोप मिळावी , अशी प्रत्येकाची इच्छा असते . योग्य काळजी घेतल्यास तुमच्यापासून दूर पळालेली ही सुखाची झोप पुन्हा प्राप्त करू शकता . येथे देण्यात आलेल्या गोष्टींचा जरूर विचार करून त्याप्रमाणे आचरण करा . दिवसाचे नियोजन – दररोज चांगली झोप मिळण्यासाठी वेळेचे नियोजन करणे गरजेचे आहे . यासाठी दिवसाचे योग्य शेड्युल तयार करावे . तसेच वेळेत झोपण्याची सवय लावावी . अनेकजण आठवड्याच्या शेवटी उशिरापर्यंत जागरण करतात आणि नंतरच्या दिवसांमध्ये लवकर झोपण्याचा प्रयत्न करतात . असे करणे चुकीचे असून , रोज निश्चित वेळी झोपणे गरजेचे आहे . रात्रीचे जेवण – तुमचे रात्रीचे जेवणदेखील तुमच्या झोपेवर प्रभाव टाकते . रात्रीचे जेवण तुमच्या प्रकृतीला अनुसरून न केल्यास त्याचा परिणाम तुमच्या झोपेवर होतो . त्यामुळे रात्री कमी जेवावे आणि आपल्या प्रकृतीला त्रास होणाऱ्या पदार्थांचे सेवन टाळावे . जसे की तुम्हाला गॅसचा त्रास असल्यास गॅस वाढविणाऱ्या पदार्थांचे सेवन करू नये . पित्तकारक प्रकृती असल्यास जळजळ होईल अशा पदार्थांचे सेवन टाळावे . रात्रीचे जेवण केल्यानंतर लगेच बिछान्यावर न पडता , शतपावली करावी . गॅझेटसना दूर ठेवा – गॅझेटस् ही जीवनाचा अविभाज्य भाग झाली आहेत . गॅझेटसचा योग्य प्रकारे वापर न केल्यास ती आरोग्यास हानिकारक ठरू शकतात . रात्री उशिरापर्यंत गॅझेटसमध्ये अडकून राहिल्यास तुम्हाला झोपायलादेखील उशीर होतो . परिणामी तुमच्या तणावात वाढ होते . याचा थेट परिणाम तुमच्या झोपेवर होतो . यासाठी रात्री झोपण्यापूर्वी जवळजवळ अर्धा तास आधी गॅझेटसला बाय - बाय करावे . प्रसन्न वातावरण – बेडरूमध्ये प्रसन्न वातावरण ठेवा . झोपण्यापूर्वी तुमच्या आजूबाजूला आनंददायी वातावरण ठेवण्याचा प्रयत्न करा . बेडरूम नेहमी स्वच्छ ठेवा . बेडरूममध्ये अती गरम अथवा थंड वातावरण असल्यास चांगली झोप लागणार नाही . त्यामुळे शरिराला अनुकूल असे वातावरण ठेवा .


मान व डोक्याच्या कर्करोगात रुग्ण दगावण्याचे प्रमाण हे अगदी थोडय़ा नैराश्यामुळेही वाढते , असे मत नवीन अभ्यासात व्यक्त करण्यात आले आहे . त्यामुळे अशा रुग्णांमध्ये नैराश्याचा आजार आहे किंवा नाही याचेही निदान करणे पूरक ठरू शकते . युनिव्हर्सिटी ऑफ लुईसव्हिले स्कूल ऑफ मेडिसिन या संस्थेतील संशोधिका एलिझाबेथ कॅश यांनी म्हटले आहे की , नैराश्याची लक्षणे असलेल्या कर्करोगाच्या रुग्णांना मृत्यूचा धोका अधिक असतो . अशा व्यक्ती कर्करोगावरील उपचारांनाही फार सकारात्मक प्रतिसाद देऊ शकत नाहीत . संशोधकांच्या मते मान व डोक्याच्या कर्करोगात नैराश्यामुळे उपचारांत अनेक अडचणी येतात व उपचारांचे वाईट परिणाम कमी करण्यातही कमी यश येते . १३४ रुग्णांवर करण्यात आलेल्या प्रयोगातून हे निष्कर्ष काढण्यात आले आहेत . कर्करोगात धूम्रपान सोडणे , झोपेच्या सवयी बदलणे , पोषण वाढवणे हे उपाय करणे आवश्यक असते . १३४ रुग्णांचा दोन वर्षांतील वैद्यकीय माहितीचा संच तपासला असता त्यात असे दिसून आले की , केमोथेरपी उपचार घेऊनही त्यांच्यात मृत्यूचे प्रमाण जास्त असते . यात रुग्णाचे वय , गाठीचा आकार , धूम्रपानाचा इतिहास या मुद्दय़ांचा विचार करण्यात आला नाही . या रुग्णांमध्ये नैराश्याची अगदी थोडी लक्षणे असतानाच त्याचा वाईट परिणाम कर्करोग उपचारांत झाला , असे कॅन्सर या नियतकालिकातील संशोधन निबंधात म्हटले आहे .


भारतीय क्रिकेट संघाच्या मुख्य प्रशिक्षकपदासाठी सोमवारी अखेर रवी शास्त्री यांनी अधिकृतपणे आपला अर्ज भारतीय क्रिकेट नियामक मंडळाकडे ( बीसीसीआय ) सादर केला . प्रशिक्षकपदासाठी अर्ज करण्याची मुदत बीसीसीआयने वाढवल्यानंतर इच्छुकांची यादी वाढत आहे . वेस्ट इंडीजचे माजी सलामीवीर फिल सिमन्स यांनीही शर्यतीत उडी घेतली आहे . ‘बीसीसीआय’च्या वरिष्ठ पदाधिकाऱ्यांनी या वृत्ताला दुजोरा दिला असून , आता त्यांच्यासह प्रशिक्षकपदासाठी वीरेंद्र सेहवाग , टॉम मूडी , वेंकटेश प्रसाद , रिचर्ड पिबस , डोड्डा गणेश , लालचंद राजपूत आणि फिल सिमन्स हे उमेदवार शर्यतीत राहणार आहेत . अर्ज करण्याची अंतिम मुदत ९ जुलै असून , १० जुलै रोजी मुंबईत सौरभ गांगुली , सचिन तेंडुलकर आणि व्ही . व्ही . एस . लक्ष्मण ही सल्लागार समिती या सर्वांच्या मुलाखती घेणार आहे . यापूर्वीच्या प्रशिक्षक निवडीच्या मुलाखती दरम्यान सौरभ गांगुली यांनी शास्त्री ऐवजी कुंबळे यांना पाठिंबा दिला होता . त्या वरून देखील खूप वाद झाला होता . आता कर्णधार कोहलीसह बहुतेक खेळाडूंचाही शास्त्री यांच्या नावाला पाठिंबा मिळत असल्यामुळे सल्लागार समिती या वेळी शास्त्री यांच्या अर्जाचा कसा विचार करते याकडे सर्वांच्या नजरा लागून असतील . सिमन्सही शर्यतीत फिल सिमन्स यांनी प्रशिक्षक म्हणून आपला ठसा उमटवलेला आहे . त्यांच्या मार्गदशनाखाली वेस्ट इंडीजने गेल्या वर्षी विश्वकरंडक ट्वेन्टी - २० स्पर्धेचे विजेतेपद मिळवले होते . संघातील खेळाडूंमध्ये चांगली वागणूक निर्माण करण्यात अपयश आल्याबद्दल विंडीज क्रिकेट मंडळाने त्यांना पदावरून दूर केले होते . सिमन्स यांनी अफगाणिस्तान संघालाही मार्गदर्शन केले आहे .


बॉलिवूड पार्श्वगायक सोनू निगम याने भारत इंडो - तिबेटियन सीमा पोलिसांच्यासाठीचे प्रेरणादायी गाणे गायले आहे . केंद्रीय गृहसचिव राजीव महर्षी यांनी सोनूच्या आवाजातील गाण्याचे आयटीबीपी मुख्यालयात अनावरण केले . सोनू निगमने गायलेले देशभक्ती गीत हे सव्वा दोन मिनिटांचे असून , ‘हम सरहद के सेनानी , हम सच्चे हिंदुस्तानी है ! असे या गीताचे शब्द आहेत . आयटीबीपीच्या एका अधिकाऱ्याने दिलेल्या माहितीनुसार , हे गाणे काही वर्षांपूर्वी लिहिलेले आहे . परंतु , आता हे गाणे नव्या व्हर्जनमध्ये प्रदर्शित करण्यात आले आहे . सोनू निगमने या गाण्याला आवाज द्यावा , असे आयटीबीपीतील नव्वद हजार जवानांना वाटत होते . जवानांची ही इच्छा सोनूने कोणत्याही अटीशिवाय पूर्ण केली . हे गाणे गाण्यासाठी कोणतेही मानधन घेतले नाही . या गाण्यातून जवानांच्या कामकाजाचे वर्णन करण्यात आले आहे . या गीतामध्ये जवानांना ‘हिमवीर’ अर्थात हिमालयातील योद्धा अशी उपमा देण्यात आली आहे . आयटीबीपी दलाची निर्मिती ही चीनला लागून असलेल्या सीमा सुरक्षिततेसाठी करण्यात आली आहे . याशिवाय हे दल पॅरामिलिटरी फोर्स अंतर्गत सुरक्षिततेसंदर्भातही विशेष मोहिमेत सहभागी होत असते . सोनूच्या आवाजातील व्हिडिओ गाण्यामध्ये आयटीबीपी सीमेवरील छावणी देखील दाखवण्यात आली असून , जवान देखील दिसतात . हे गीत आयटीबीपीच्या खास कार्यक्रमात दाखवण्यात येईल .


रणबीर कपूर आणि कतरिना कैफ ही बॉलिवूडची बहुचर्चित जोडी . दोघांची पडद्यावरील आणि पडद्यामागील केमिस्ट्री पाहण्यासाठी चाहते नेहमीच उत्सुक असतात . दोघांमधील कथित प्रेमसंबंध तुटले असले तरी आगामी ‘जग्गा जासूस’ चित्रपटाच्या प्रमोशनसाठी दोघे मिळून मेहनत घेताना दिसताहेत . ‘जग्गा जासूस’च्या सेटवरील एक गमतीशीर व्हिडिओ ‘यूटीव्ही मोशन पिक्चर्स’ने आपल्या ट्विटर अकाऊंटवर शेअर केला आहे . गुंडांपासून वाचण्यासाठी दोरीच्या साहाय्याने रस्ता ओलांडण्याचा प्रयत्न रणबीर आणि कतरिना या दृष्यामध्ये करत आहेत . उंचावरून या दृष्याचे चित्रीकरण सुरु असताना सीगल पक्षी सारखा मधे येत होता . त्या भीतीने रणबीरने अखेर हे दृष्यच न करण्याचे ठरविले होते . मात्र कतरिनाने रणबीरला धाडसाने हे दृष्य करण्यास सांगितले . या व्हिडिओमध्ये कतरिना त्याला म्हणतेय की , ‘माझ्यात डोळ्यात बघ . ’ कतरिनाने इतक्या आत्मविश्वासाने असे म्हटल्यावर रणबीरला ते दृष्य करण्यास भाग पडले आणि नंतर चांगल्याप्रकारे त्याचे चित्रीकरणही करण्यात आले . दोघांच्याही ब्रेकअपआधी की ब्रेकअपनंतर या दृष्याचे चित्रीकरण झाले हे जरी कळाले नसले तरी या व्हिडिओमधील दोघांची केमिस्ट्री पाहण्याजोगी आहे . ब्रेकअपनंतर रणबीरसोबत ‘जग्गा जासूस’चे प्रमोशन करणार नसल्याचं कतरिनाने ठरवलं होतं . मात्र याचा फटका चित्रपटाला बसू नये यासाठी दोघेही एकत्र प्रमोशन करू लागले आहेत . प्रमोशनदरम्यान एका मुलाखतीत रणबीरसोबत पुन्हा एकत्र काम करणार नसल्याचं कतरिनाने म्हटलं होतं . वाचा : बी - टाऊनमध्ये आता ‘मी’पणाला जास्त महत्त्व – काजोल दिग्दर्शक अनुराग बासू यांचा ‘जग्गा जासूस’ हा चित्रपट ७ जुलै रोजी प्रेक्षकांच्या भेटीला येत आहे . रणबीर कपूर सध्या अभिनेता संजय दत्तच्या जीवनावर आधारित चित्रपटाच्या चित्रीकरणात व्यस्त आहे तर कतरिनाने नुकतीच माल्टा येथे ‘ठग्स ऑफ हिंदोस्तान’ चित्रपटाच्या चित्रीकरणाला सुरुवात केली आहे .


यावर्षीच्या ‘टीन चॉईस अवॉर्ड’साठी अभिनेत्री दीपिका पदुकोणला नामांकन मिळाले आहे . या पुरस्काराचे नामांकन नुकतेच जाहीर झाले असून दीपिकाला यामध्ये अॅक्शन चित्रपटातील सर्वोत्कृष्ट अभिनेत्रीसाठी नामांकन मिळाले आहे . दीपिकाचा पहिला हॉलिवूड चित्रपट ‘xXx : रिटर्न ऑफ झेंडर केज’मधील तिच्या भूमिकेसाठी हे नामांकन मिळाले आहे . इतकेच नव्हे तर सुप्रसिद्ध ‘वंडर वूमन’ गल गडॉटशी दीपिकाची पुरस्कारासाठी स्पर्धा आहे . कारण ‘वंडर वूमन’ चित्रपटासाठी गल गडॉटलाही नामांकन मिळाले आहे . ‘वंडर वुमन’ या बहुचर्चित सिनेमामध्ये भूमिका साकारलेली इस्राईलची अभिनेत्री गल गडॉटने काही काळातच भरपूर प्रसिद्धी मिळवली आहे . सिनेमात चित्तथरारक असे स्टंट्स करून प्रेक्षकांना आश्यर्यचकित करणाऱ्या गल गडॉटचे जगभरात अनेक चाहते आहेत . त्यामुळे गल गडॉटसोबत दीपिकाची या पुरस्कारासाठी स्पर्धा असल्याने सर्वांचे लक्ष या पुरस्काराकडे आहे . वाचा : दक्षिण आफ्रिकेत होणाऱ्या T20 लीगमध्ये शाहरूखने विकत घेतला संघ अॅक्शन चित्रपटातील सर्वोत्कृष्ट पुरस्कारांच्या या श्रेणीमध्ये ‘पायरेट्स ऑफ द कॅरिबिअन’साठी काया स्कॉडलेरिओ , मायकल रॉड्रीगेजची ‘द फेट ऑफ द फ्युरिअस’साठी , तर नीना डोब्रेव आणि रुबी रोझ यांची ‘ट्रीपल एक्स’ चित्रपटासाठी निवड झाली आहे . वाचा : मी कोणासाठीच स्वतःला बदलणार नाही - प्रियांका हॉलिवूड चित्रपटांमध्ये पदार्पण केल्यानंतर लगेच पुरस्कारासाठी दीपिकाची निवड झाल्याने सर्व स्तरांतून तिची स्तुती केली जातेय . दीपिका आणखी एका हॉलिवूड चित्रपटात काम करणार असल्याचे म्हटले जात आहे . दीपिकाप्रमाणेच प्रियांका चोप्राने ‘बेवॉच’ या हॉलिवूड चित्रपटात भूमिका साकारली . मात्र प्रियाकांला कोणत्याच पुरस्काराचे नामांकन मिळू शकले नाही . ‘द टीन चॉईस अवॉर्ड’ या सोहळ्याचे प्रसारण १३ ऑगस्ट रोजी फॉक्स वाहिनीवर करण्यात येणार आहे .


विनोदवीर कपिल शर्मा याच्या गोरेगाव येथील बेकायदा बांधकामावरील कारवाईबाबत महापालिकेने बजावलेल्या नोटीशीला उच्च न्यायालयाने सोमवारी स्थगिती दिली . पालिका अधिकाऱ्यांनी लाच मागितल्याचे ‘ट्विट’ कपिलने पंतप्रधानांना केले होते . मात्र त्यानंतर त्यानेच तिवरांची कत्तल करत बेकायदा बांधकाम केल्याचे पालिकेने उघडकीस आणल्याने हे ट्विट प्रकरण कपिलच्या चांगलेच अंगाशी आले होते . गोरेगाव येथील ‘डीएलएच एनक्लेव्ह’ या १८ मजली इमारतीमधील फ्लॅटमध्ये केलेल्या बेकायदा बांधकामावरील कारवाईप्रकरणी पालिकेने कपिलला एप्रिलमध्ये नोटीस बजावली होती . या नोटिशीनुसार कपिलचा फ्लॅट बेकायदा आहे आणि त्यामुळेच त्याच्यावरील कारवाईबाबत त्याला नोटीस बजावण्यात होती . परंतु ही नोटीस बेकायदा आहे आणि विशिष्ट हेतुने पाठवण्यात आली आहे , असा आरोप करत या नोटिसीविरोधात कपिलने उच्च न्यायालयात धाव घेतली आहे . न्यायमूर्ती रणजित मोरे आणि न्यायमूर्ती अनुजा प्रभूदेसाई यांच्या खंडपीठासमोर कपिलच्या याचिकेवर सोमवारी सुनावणी झाली . त्या वेळेस इमारतीच्या विकासकानेही नोटिसविरोधात याचिका केली आहे , अशी माहिती कपिलच्या वकिलांनी न्यायालयाला दिली . त्यावर न्यायालयाने दोन्ही याचिकांवर एकत्रित सुनावणी घेण्याचे स्पष्ट करत प्रकरणाची सुनावणी २३ नोव्हेंबर रोजी ठेवली आहे . तसेच तोपर्यंत नोटिसीवर कारवाई न करण्याचे आदेश न्यायालयाने पालिकेला दिले . पालिका अधिकाऱ्यांकडून लाच मागितल्याचे ‘ट्विट’ कपिलने पंतप्रधान नरेंद्र मोदी यांना केल्यानंतर वाद निर्माण झाला होता . त्यानंतर पालिकेने उलट दावा करत कपिल बेकायदा घरात राहत असल्याचा आणि त्याला त्यासाठी नोटीस पाठवल्याचा पवित्रा घेतला होता . शर्मापाठोपाठ अभिनेता इरफान खान यानेही याच इमारतीतील आपल्या घरात बेकायदा बांधकाम केल्याचे उघड झाले होते . पालिकेच्या विभाग कार्यालयातील दुय्यम अभियंता अभय जगताप यांनी याप्रकरणी एमआरटीपी कायद्याअंतर्गत गुन्हाही दाखल केला आहे .


भाकरी का करपली , घोडा का अडला या प्रश्नांचे उत्तर ‘फिरवले नाही’ म्हणून असे आहे . दूरदर्शनपासून प्रेक्षक दूर का गेले ? या प्रश्नाचे उत्तरही थोडेसे तसेच आहे . भारतात मनोरंजनाच्या क्षेत्रात मक्तेदारी असलेल्या दूरदर्शनला आणि पुढे मुंबई दूरदर्शन केंद्राला अर्थात सह्य़ाद्री वाहिनीला खासगी मराठी मनोरंजन आणि वृत्तवाहिन्यांची तगडी स्पर्धा निर्माण झाली आणि दूरदर्शन - सह्य़ाद्री वाहिनीपासून प्रेक्षक हळूहळू दूर जाऊ लागले . ‘टीआरपी’च्या भाषेत किंवा कागदावरही दूरदर्शनला - सह्य़ाद्री वाहिनीला प्रेक्षकसंख्या जास्त असली तरीही दूरदर्शनचे कार्यक्रम , दैनंदिन मालिकांकडे प्रेक्षकांनी पाठ फिरविली आहे . दूरदर्शनचा हा सर्व प्रेक्षक खासगी मनोरंजन वाहिन्यांवरील मराठी , हिंदी दैनंदिन मालिकांनी तसेच वृत्तवाहिन्यांनी काबीज केला , ही वस्तुस्थिती दुर्लक्षून चालणार नाही . मनोरंजन , प्रबोधन हा दूरदर्शनचा वसा आहे . विशिष्ट चौकटीतच राहून कार्यक्रम सादर करावे लागतात हे जरी वास्तव असले तरीही काळानुरूप बदल न केल्यामुळे आणि सरकारी मानसिकतेतून , सरकारी नियंत्रणाच्या जोखडातून बाहेर न पडल्याने दूरदर्शन - सह्य़ाद्री वाहिनीपासून प्रेक्षक दूर जाण्याची वेळ त्यांच्यावर आली आहे . दूरदर्शनच्या राष्ट्रीय वाहिन्यांचा विचार न करता फक्त प्रादेशिक त्यातही मुंबई दूरदर्शनचा अर्थात ‘सह्य़ाद्री’ वाहिनीचे जरी उदाहरण घेतले तरीही प्रेक्षक दूरदर्शनपासून कसा दूर गेला आहे हे सहज लक्षात येईल . शहरी भागापेक्षा दूरदर्शन / सह्य़ाद्री वाहिनी आजही ग्रामीण भागात पाहिली जाते , असे दूरदर्शनचे म्हणणे असते . त्यात तथ्य असेलही . पण सर्वसामान्य प्रेक्षकांपैकी कोणालाही ‘सह्य़ाद्री’ वाहिनीवर सध्या सुरू असलेल्या किंवा होऊन गेलेल्या काही मालिकांची नावे सांग , असा प्रश्न विचारला तर अपवाद वगळता फारशी नावे सांगताच येणार नाहीत . तेच खासगी मराठी मनोरंजन वाहिन्यांवरील खंडीभर मालिकांची नावे मात्र पटापट सांगता येतील . असे का झाले , याचा दूरदर्शन - सह्य़ाद्री वाहिनीच्या संबंधित अधिकाऱ्यांनी कधीतरी गंभीरपणे विचार केला आहे का ? मुंबई दूरदर्शन केंद्र १९७२ मध्ये सुरू झाले . म्हणजे आता हे केंद्रही ४५ वर्षांचे झाले असून या केंद्राचीही पन्नाशीकडे वाटचाल सुरू झाली आहे . एकेकाळी वैभवाच्या शिखरावर असलेल्या दूरदर्शला / मुंबई दूरदर्शनला उतरती कळा का लागली याचाही विचार होणे गरजेचे आहे . सरकारी नोकरी , त्यामुळे निवृत्त होईपर्यंत नोकरीची हमी या भावनेतून काही अपवाद वगळता दूरदर्शनवर काम करणारी मंडळी नुसत्या पाटय़ा टाकण्याचे काम करतात असा आरोप केला जातो . कोणी काही नव्याने प्रयोग करायचे म्हटले तर त्याचे पाय ओढले जातात किंवा आर्थिक निधीचे कारण पुढे केले जात , असेही सांगितले जाते . याचे साधे उदाहरण म्हणजे दूरदर्शनच्या सह्य़ाद्री वाहिनीच्या बातम्या . दूरदर्शनच्या बातम्या विश्वासार्ह असतात , त्या बातम्यांना सर्वाधिक प्रेक्षकवर्ग आहे हे जरी खरे असले तरी त्यावर आणि टीआरपीच्या आकडय़ांच्या खेळावर जोरावर तुम्ही प्रेक्षकांना आपलेसे करू शकत नाही , हीसुद्धा वस्तुस्थिती आहे . अन्य खासगी वाहिन्यांप्रमाणे सनसनाटी किंवा ब्रेकिंग न्यूज तुम्ही देऊही नका . पण ज्या बातम्या द्याल त्यात ‘लाईव्हनेस’तरी आणाल की नाही ? सरकारी कार्यक्रम , या मंत्र्याने किंवा त्या मंत्र्याने केलेले उद्घाटन , मुख्यमंत्र्यांचे कार्यक्रम सोडले तर ज्यात खरी ‘बातमी’ आहे , अशा लोकांशी संबंधित किती बातम्या सह्य़ाद्रीवरून दाखविल्या जातात ? समाजात दररोज घडणाऱ्या किती घटनांचे प्रतिबिंब या बातम्यांमधून उमटते ? आजही बरेचदा काही बातम्यांचा अपवाद वगळता ‘मुक्या बातम्या’ पाहायला मिळतात . म्हणजे मागे नुसती दृश्ये दिसतात आणि बातम्या वाचणाऱ्याची ‘बडबड’ ऐकावी लागते . दूरचित्रवाणी / दूरदर्शन हे दृकश्राव्य माध्यम आहे ना ? दूरदर्शनकडे अद्ययावत स्टुडिओ , साधनसामग्री आहे ना ? मग त्याचा फायदा या बातम्यांमध्ये का करून घेतला जात नाही ? अजूनही जुन्या पठडीप्रमाणेच बातम्या का सादर केल्या जातात ? हे प्रश्न अनुत्तरितच आहेत . खरे तर खासगी मराठी मनोरंजन वाहिन्यांची जेव्हा सुरुवात झाली तेव्हा त्यांच्या कार्यक्रमांची शैली ही दूरदर्शनवरील कार्यक्रमांप्रमाणेच होती . मुंबई दूरदर्शन केंद्रांवरील कार्यक्रमांना आदर्श मानून त्याप्रमाणेच या खासगी वाहिन्यांनी त्यांच्या सर्व कार्यक्रमांची आखणी / मांडणी केली होती . पण काही वर्षांतच खासगी मनोरंजन वाहिन्या , वृत्तवाहिन्यांवरील कार्यक्रम , मालिका , बातम्या लोकप्रिय झाल्या आणि दूरदर्शन अर्थात सह्य़ाद्री वाहिनी मागे पडत गेली . एके काळी मुंबई दूरदर्शन केंद्रावरील ‘प्रतिभा आणि प्रतिमा’ , ‘गजरा’ , ‘शब्दांच्या पलीकडले’ , ‘सुंदर माझे घर’ आणि आणखीही अनेक दर्जेदार कार्यक्रमांनी लोकांच्या मनात घर केले होते . आजही ते कार्यक्रम , त्याचे निर्माते , सादरकर्ते , त्यातील कलाकार प्रेक्षकांच्या लक्षात आहेत , हेच त्याचे खरे यश आहे . ‘रामायण’ , ‘महाभारत’ यासारख्या मालिकांच्या प्रसारणवेळेत देशभरातील अवघे रस्ते ओस पडायचे . ‘बुनियाद’ , ‘हमलोग’ या हिंदी तर ‘श्वेतांबरा’ , ‘महाश्वेता’ , ‘दामिनी’ आदी मराठी मालिकांनी आज खासगी मनोरंजन वाहिन्यांवर फोफावलेल्या दैनंदिन मालिकांचा पाया घातला असे म्हटले तर ती अतिशयोक्ती होणार नाही . पण दूरदर्शनला आपले हे वैभव टिकविता आले नाही . प्रेक्षक दूरदर्शनपासून , ‘सह्य़ाद्री’ वाहिनीपासून दुरावत गेला . दूरदर्शनवरील राजकारणामुळे अनेक चांगली माणसे दूरदर्शन - सह्य़ाद्री वाहिनी सोडून खासगी वाहिन्यांकडे वळली . आपल्या अनुभवाचा त्यांनी या वाहिन्यांना फायदा करून दिला . तर काहींनी राजकारणाला कंटाळून दूरदर्शनची नोकरी सोडली . खासगी मनोरंजन वाहिन्यांच्या स्पर्धेत टिकून राहण्यासाठी काही बदल दूरदर्शन / सह्य़ाद्री वाहिनीत जरूर करण्यात आले . पण यातही आपणच ‘चमकेश’ कसे होऊ त्याकडे जास्त लक्ष दिले गेले . दूरदर्शनला मोठे करण्यापेक्षा ते स्वतः मोठे झाले , मिरवायला लागले . पण यामुळे खासगी मराठी मनोरंजन वाहिन्यांना दूरदर्शनने - सह्य़ाद्री वाहिनीने टक्कर दिली का , आपले तगडे आव्हान पुन्हा त्यांच्यासमोर उभे केले का ? तर याचे उत्तर नाही असेच आहे . या तात्पुरत्या व वरवरच्या मलमपट्टीने विशेष फरक पडलेला नाही . या सगळ्या गर्तेतून बाहेर पडून दूरदर्शनला - सह्य़ाद्री वाहिनीला पुन्हा गतवैभव प्राप्त करून द्यायचे असेल तर सगळ्यात पहिल्यांदा दूरदर्शनला सरकारी जोखडातून बाहेर काढून स्वायत्तता देण्याची गरज आहे . प्रबोधनाबरोबरच निखळ मनोरंजन करणे आणि खासगी मराठी मनोरंजन वाहिन्यांना टक्कर देण्यासाठी एकूणच संपूर्ण रचनेत वरपासून ते खालपर्यंत आमूलाग्र फेरबदल झाले पाहिजेत . कार्यक्रम व मालिकांची आखणी , मांडणी , सादरीकरणासह तेथे काम करणाऱ्या कर्मचाऱ्यांच्या मानसिकतेतही मूळापासून बदल झाला पाहिजे . दूरदर्शनच्या तुलनेत आकाशवाणीने काळानुरूप आपल्यात बदल केला आणि एफ . एम वाहिन्यांच्या रूपाने तो दिसतोही आहे . म्हणजे ठरविले तर दूरदर्शनलाही बदलता येईल . पण त्यासाठी प्रखर इच्छाशक्तीची खरी गरज आहे . खासगी मनोरंजन वाहिन्या , वृत्तवाहिन्यांच्या तुलनेत दूरदर्शनचा प्रेक्षकवर्ग मोठा आहे , आम्हीच विश्वसार्ह आहोत , आम्ही फक्त मनोरंजन नाही तर प्रबोधनही करतो , या कोशातून बाहेर पडण्याची आज खरी गरज आहे . ते जर लवकरात लवकर झाले नाही तर केवळ कागदावर आणि आकडय़ांच्या खेळात दूरदर्शन - सह्य़ाद्री वाहिनी खासगी मनोरंजन व वृत्तवाहिन्यांच्या तुलनेत पुढे असेल किंवा राहीलही . पण प्रेक्षक दूरदर्शनपासून आणखी दूर गेलेले असतील हे नक्की . .


" साराभाई व्हर्सेस साराभाई ' , " करिना - करीना ' तसेच टीव्हीवरील अनेक लोकप्रिय मालिकांमध्ये भूमिका साकारलेल्या शीतल ठक्कर या अभिनेत्रीने " बाझीगर ' आणि " सतरंगी ससुराल ' या मालिकांमध्येही भूमिका रंगविल्या होत्या . आता ती " जीजी मॉं ' या मालिकेतही प्रवेश करणार आहे . यात ती उत्तरादेवी यांची प्रतिस्पर्धी मैथिली सेनगुप्ता या महिला उद्योजिकेची भूमिका साकारणार आहे . उत्तरादेवी ही हुकुमशाही प्रवृत्तीची असते , तर मैथिली ही लोकशाही मानणारी असते . कोणताही निर्णय घेण्यापूर्वी ती सर्व कर्मचाऱ्यांचे मत काय आहे , ते जाणून घेते . तिच्या या स्वभावामुळे सर्व कर्मचारी तिच्यावर खुश असतात . मैथिली ही एका सहृदय बॉसची भूमिका साकारणार आहे . आपला बॉस असा असावा , असे प्रत्येक कर्मचाऱ्याला वाटत असते . अलीकडेच मुलाला जन्म दिल्यामुळे शीतलने अभिनयापासून काही काळ दूर राहण्याचा निर्णय घेतला होता . परंतु आता ती छोट्या पडद्यावर परतली असून तिने आपला लूक बदलून टाकला आहे . शीतल म्हणाली , " " मला मैथिलीची भूमिका ही टीव्हीवरील अन्य दैनंदिन मालिकांतील भूमिकांपेक्षा वेगळी असल्याचं जाणवलं . ती एक यशस्वी उद्योजिका असली , तरी हुकुमशाही वृत्तीची नसते . ती सर्वांना बरोबर घेऊन जाणारी , मनमिळाऊ स्वभावाची असते आणि हा स्वभाव उत्तरादेवीच्या अगदीच विरोधी आहे . आम्ही यात माझं रूप कसं असेल , त्यावर बराच विचार केला आणि विविध रूपं तयार करून पाहिली . असं सहसा घडत नाही . ' '


पाकिस्तान क्रिकेट संघाचा कर्णधार सरफराज अहमद याने नुकताच एक खळबळजनक खुलासा केला आहे . श्रीलंकेविरुद्ध सध्या सुरु असणाऱ्या एकदिवसीय मालिकेदरम्यान त्याला मॅच फिक्सिंगसाठी विचारणा झाली होती . पण , त्याने लगेचच लाचलुचपत प्रतिबंधक विभाग आणि संरक्षण विभागाला याबद्दल कळवले . सरफराजने उघड केलेल्या या माहितीमुळे सध्या पाकिस्तान क्रिकेट संघ व्यवस्थापकीय मंडळ आणि लाचलुचपत विभागालाही धक्का बसला आहे . पाकिस्तान सुपर लीगसाठी शारजील खान आणि खालिद लतिफ या खेळाडूंवर बंदी घातल्यानंतर तरी हे सर्व प्रकार अटोक्यात येतील अशी त्यांना अपेक्षा होती . पण , वास्तवात मात्र वेगळेच दृश्य सध्या उघडकीस आले आहे . पाकिस्तान क्रिकेट बोर्डानेही याविषयीची माहिती उघड केली आहे . संघातील काही मोठ्या खेळाडुंशी बुकींनी संपर्क साधण्याचा प्रयत्न केला . वाचा : गावसकर , शास्त्रींमुळेच आम्ही चॅम्पियन्स करंडक जिंकलो , पाक संघ व्यवस्थापकाची खोचक टीका प्रसारमाध्यमांच्या माहितीनुसार संबंधित व्यक्ती सर्व खेळाडूंना ओळखत असून तो यूएईचा रहिवासी असल्याचे कळते . गेल्या काही काळात मॅचफिक्सिंगचे प्रकार उघडकीस आल्यानंतर पाकिस्तान क्रिकेट बोर्डाने अनेक कठोर पावले उचलली होती . दुबईमध्ये सरफराजसोबत झालेली ही घटना उघडकीस आल्यानंतर ‘पीसीबी’ने खेळाडूंच्या राहण्याचं ठिकाणही बदलल्याचे कळते . यापूर्वीही सरफराजवर मॅच फिक्सिंगचा संशय असल्याच्या चर्चा पाहायला मिळाल्या होत्या . त्यात आता बुकींनी थेट त्याला दिलेली ऑफर आणि हे सर्व प्रकरण पाहता क्रिकेट वर्तुळात बऱ्याच चर्चांनी जोर धरला आहे .


तंत्रज्ञानाच्या प्रगतीमुळे सध्या दर दिवसाला नवीन तंत्रज्ञानाचा मोबाईल बाजारात उपलब्ध होत आहे . सँमसंग कंपनीही यामध्ये मागे नाही . सुरुवातीला फिचर फोन होता . त्यानंतर मागच्या काही वर्षांत स्मार्टफोनचे प्रमाण वाढले . त्यातही रिअर कॅमेरा आणि फ्रंट कॅमेराचे रिझोल्यूशन याबाबत ग्राहकांकडून विशेष विचारणा होऊ लागली . आता यामध्ये आणखी प्रगती झाली असून ३ कॅमेरा असणारा फोन बाजारात दाखल झाला आहे . Galaxy J7 Duo असे या फोनचे नाव असून आजपासून हा फोन बाजारात खरेदीसाठी उपलब्ध असेल असे कंपनीकडून सांगण्यात आले आहे . यामध्ये २ रियर कॅमेरा आणि १ फ्रंट कॅमेरा देण्यात आला आहे . याहूनही आणखी एक खास गोष्ट म्हणजे हा फोन गुगलच्या नव्याने आलेल्या अँड्रॉइड सिस्टीम ओरियो ८ . ० वर काम करतो . हा फोन सध्या ब्लॅक आणि गोल्ड रंगात उपलब्ध आहे . या फोनची किंमत १६ , ९९० असून तो Redmi Note 5 Pro ला टक्कर देणार असल्याची चर्चा आहे . कारण या फोनलाही २ रियर कॅमेरे देण्यात आले आहेत . हा फोन ४ जीबी आणि ६ जीबी अशा दोन व्हेरियंटमध्ये उपलब्ध आहे . अनुक्रमे या फोनची किंमत १३ , ९९९ रुपये आणि १६ , ९९९ रुपये आहे . Galaxy J7 Duo फोनला ५ . ५ इंचाची एचडी स्क्रीन देण्यात आली असून १ . ६ गिगाहर्डजचा एक्सीनॉस ७ सिरीजचा ऑक्टा कोअर प्रोसेसर देण्यात आला आहे . या फोनला ४ जीबी रॅम देण्यात आली आहे . यामध्ये ३२ जीबी इंटरनल मेमरी देण्यात आली आहे . ही मेमरी २५६ जीबीपर्यंत वाढवता येते . या फोनला ३ हजार मिलीअॅम्पियर्सची बॅटरी देण्यात आली आहे . कॅमेराबाबत बोलायचे झाले तर या फोनमधील एक रियर कॅमेरा १३ मेगापिक्सल आणि दुसरा ५ मेगापिक्सलचा आहे . फ्रंट कॅमेरा ८ मेगापिक्सलचा देण्यात आला आहे . सुरक्षेच्या दृष्टीने महत्त्वाचे असणारे फेस अनलॉक फिचर आणि फिंगर प्रिंट स्कॅनर देण्यात आले आहे .


राज्यात महापालिका आणि जिल्हा परिषद निवडणुकांची सध्या सर्वत्र धामधूम सुरु आहे . सर्व पक्षांनी आपापल्या प्रचाराला सुरुवात केली आहे . या प्रचारात कोणतीही कमतरचा राहू नये याची योग्य ती देखरेख घेतली जात आहे . यासाठी अनेकजण प्रचारासाठी हटके पद्धत अवलंबण्याचा प्रयत्नही करत आहेत . पण यावेळी जालन्यातील एका शिवसेनेच्या उमेदवाराने मराठी कलाकारांनाच आमंत्रण दिलं आहे . घनसावंगी तालुका येथील तीर्थपुरी गटातील शिवसेनेचे जिल्हा परिषदेचे उमेदवार महेंद्र पवार यांच्या प्रचारात ‘जय मल्हार’ मालिकेतील ‘म्हाळसा’ फेम अर्थात अभिनेत्री सुरभी हांडे हिने हजेरी लावली होती . शिवसेनेच्या प्रचारादरम्यान सुरभीने जाहीर सभेत भाषण केले . या सभेत भाषण देत असताना सुरभीने उपस्थित मतदारांना ‘जय म्हल्हार’ मालिकेतील कथानक ऐकवून मतदान करण्याचे आवाहन नागरिकांना केले . यावेळी तीर्थपुरीमध्ये सुरभीला बघण्यासाठी नागरिकांनी मोठी गर्दी केली होती . राज्यातल्या जिल्हा परिषदाच्या पहिल्या टप्प्यात होणाऱ्या मतदानाचा प्रचार आता शांत झाला आहे . पण प्रचाराच्या शेवटच्या दिवशी जालन्यातील सर्वच पक्षांच्या उमेदवारांनी कुठे रॅली तर कुठे मतदारांना प्रत्यक्ष भेटून आपआपल्यापरिने प्रचार केला .


मलेशियाविरुद्ध २२ गोलांचा धडाका केल्यानंतर भारतीय कुमार संघाने सुलतान ऑफ जोहोर कप कुमार हॉकी स्पर्धेत ताकदवान ऑस्ट्रेलियाविरुद्ध आघाडी घेतल्यावर हार पत्करली . जोहोर बाहरू येथील तामन दया हॉकी स्टेडियमवरील लढतीत भारतास ३ - ४ पराभवास सामोरे जावे लागले . जोएल रिंताला याने तिसऱ्या मिनिटास कागारूंचे खाते उघडले ; पण भारतीयांनी जोरदार प्रतिकार सुरू केला . संजय आणि दिलप्रीतसिंगने प्रत्येकी एक गोल करत भारतास विश्रांतीस आघाडीवर नेले . तिसऱ्या सत्रापासून कांगारू आक्रमक झाले . कॉबी ग्रीनने ३६ व्या मिनिटास ऑस्ट्रेलियास बरोबरी साधून दिली . जोनाथन ब्रेथेरटॉन याने नऊ मिनिटांनी ऑस्ट्रेलियास आघाडीवर नेले ; पण दोनच मिनिटांत दिलप्रीतने गोल केला . त्या वेळी भारतीय प्रतिकार सुरू झाला असेच वाटले . भारताचा गोलबरोबरीचा आनंद दोनच मिनिटे टिकला . नॅथन एफ्रमस याचा गोल अखेर निर्णायक ठरला . सामन्यातील ऑस्ट्रेलियाचे सुरवातीचे वर्चस्व मोडून काढताना भारताने चांगला प्रतिकार केला होता . भारताची प्रतिआक्रमणे कांगारूंना चांगलीच सलत होती . तिसऱ्या सत्रापासून ऑस्ट्रेलियाने चेंडूवर चांगली हुकूमत राखली . त्यांनी खेळाची गती आपल्याला हवी तशी बदलत भारतीयांसमोरील आव्हान खडतर केले . त्यातच पहिल्या सत्रातील गोलप्रमाणेच भारतीयांना तिसऱ्या सत्रातील गोलच्या वेळी पेनल्टी कॉर्नर रोखल्यावर चेंडूवर ताबा राखता आला नव्हता . भारतीयांनी चौथ्या सत्रात आक्रमणाचा वेग वाढवला खरा ; पण ऑस्ट्रेलियाचा बचाव चांगलाच भक्कम होता . भारतास आता अंतिम फेरीसाठी शनिवारी ब्रिटनला पराजित करावे लागेल . ब्रिटनने ऑस्ट्रेलियास हरवल्यामुळे भारतासमोरील आव्हान सोपे नाही .


मागच्या अनेक दिवसांपासून गुगल आपली अँड्रॉईड सिस्टीम अपग्रेड करणार असल्याची चर्चा आहे . त्यानुसार गुगलची पुढची अँड्रॉईड ऑपरेटींग सिस्टीम ही Android Pie असल्याच्या गोष्टीवर शिक्कामोर्तब करण्यात आले आहे . हे नवे व्हर्जन प्रत्यक्षात वापरात आले असून ते अँड्रॉईडच्या पिक्सल फोनमध्ये उपलब्ध आहे . हे अपडेटेड व्हर्जन कंपनीच्या बीटा प्रोग्रॅमसाठी साइनअप करणाऱ्या युजर्ससाठीही अपडेट होणार आहे . अँड्रॉईडच्या या नव्या फोनला आयफोन एक्सप्रमाणे वेगळा डिस्प्ले देण्यात आला आहे . या नव्या ऑपरेटींग सिस्टीममध्ये आयफोनप्रमाणे स्पीकर आणि इतर गोष्टी असतील . यामध्ये स्मार्ट रिप्लाय नावाचे एक चांगले फिचर उपलब्ध होणार आहे . त्यामुळे मेल , मेसेज आणि इतर अॅप्लिकेशन्सवर आलेल्या मेसेजचा थेट रिप्लाय देता येणार आहे . यामुळे मेसेज टाईप करण्यासाठी लागणारा वेळ वाचणार आहे . याआधी नोटीफिकेशनमध्ये एखादी अॅटॅचमेंट असेल तर ती सहज दिसत नव्हती . मात्र आता अँड्रॉईड पायमुळे तुम्हाला काही नोटीफिकेशन आले असल्यास त्यामध्ये फोटोही दिसू शकणार आहे . नोटीफिकेशनमध्येच आवश्यक ती सगळी माहिती मिळावी आणि ग्राहकांना फोनचा वापर सोपा व्हावा यासाठी ही सुविधा करण्यात आली आहे . अँड्रॉईड पी मुळे तुमच्या फोनवरील टेक्स्ट जास्त स्पष्टपणे दिसू शकणार आहे . या नव्या अपडेटमुळे फोनमधील मेमरी वाचणार असून त्यामुळे फोन हँग होत असल्यास तसे होणार नाही . ही सुविधा सध्या अॅपल वापरत असून ती ग्राहकांसाठी फायद्याची असल्याचे म्हटले जात आहे . एकाहून जास्त कॅमेरे असणाऱ्या फोनसाठीही हे व्हर्जन फायदेशीर ठरेल . सध्या दोन किंवा त्याहून अधिक कॅमेरे असणाऱ्या फोनची बाजारात चलती असताना हे फिचर निश्चितच उपयुक्त ठरेल . हे फिचर असलेल्या फोनमधील सेटींग्जचा लूक बदलणार आहे .


उन्हाळा सुरु झाला की अंगाची होणारी लाहीलाही आणि त्यामुळे येणारा थकवा आपल्याला दमवून टाकतो . शहरी भागात काम करणाऱ्यांना आता या कडक उन्हाचा सामना कमी प्रमाणात करावा लागत असला तरी उष्म्याचा त्रास या ना त्या स्वरुपात होतोच . अनेकांना आपल्याला वाढत्या तापमानामुळे काही त्रास होत आहेत हे लक्षातही येत नाही . शरीर उष्माघाताचे परिणाम विविध लक्षणांद्वारे दाखवण्यास सुरुवात करते . थकवा , चक्कर , निरुत्साही वाटणे , अस्वस्थता येणे ही सुरुवातीची लक्षणे असतात . यावर वेळीच उपाय न केल्यास त्याची तीव्र लक्षणे दिसू लागतात . त्वचा कोरडी पडणे , रक्तदाब वाढणे , अस्वस्थता , शरीराचे तापमान वाढते , चक्कर येणे असे प्रकार दिसून येतात . अशाप्रकारे डोक्यावर सूर्य तळपत असताना या उन्हाचा त्रास कमी करण्यासाठी अनेकांना थंड पेये पिण्याचा मोह होतो . मात्र काही कालावधीसाठी उन्हापासून आराम मिळत असला तरीही ही पेये आरोग्यासाठी घातक असतात हे लक्षात घ्यायला हवे . अशावेळी शरीरातील पाण्याची पातळी योग्य ठेवण्यासाठी पारंपरिक पेये पिणे केव्हाही चांगले . यामध्ये ताक , नीरा , कोकम आणि लिंबू सरबत , शहाळ्याचे पाणी यांचा समावेश होतो . पाहूयात शहाळं पाण्याचे शरीरासाठी कोणते फायदे आहेत… डिहायट्रेशन नारळ पाण्यामध्ये कार्बोहायड्रेटस असतात . उन्हाळ्यामध्ये शरीरातील पाण्याची पातळी कमी झाल्यामुळे थकवा येतो . अशावेळी शरीराला ऊर्जा मिळण्यासाठी नारळपाणी उपयुक्त ठरते . यामध्ये असणारे घटक पोटाच्या समस्या दूर करण्यातही फायदेशीर ठरतात . बाजारात सहज उपलब्ध होणारे नारळ पाणी लहानांपासून वयस्कर व्यक्तींपर्यंत सगळ्यांनी घ्यायलाच हवे . डोकेदुखीवर उपयुक्त उन्हामुळे शरीरातील काही घटक कमी होतात . या घटकांचे प्रमाण कायम राखण्यासाठी नारळपाणी फायदेशीर ठरते . डोकेदुखी असणाऱ्यांमध्ये सहसा मॅग्नेशियमचे प्रमाण कमी होते , नारळपाण्याने ती कमतरता भरुन काढली जाते आणि आराम मिळतो . वजन कमी करण्यास मदत लठ्ठ असणाऱ्या व्यक्ती वजन कमी होण्यासाठी अनेक उपाय करतात . कधी जिम लावणे तर कधी डाएट करणे असे उपाय अवलंबले जातात . पण सकाळच्या वेळी व्यायामानंतर नारळपाणी प्यायल्यास त्याचा वजन कमी करण्यात चांगला उपयोग होतो . नारळपाण्यात कॅलरीज असतात . तसेच त्यामुळे पोट दिर्घकाळासाठी भरलेले राहते आणि भूक कमी लागते . त्यामुळे कमी खाल्ले जाते . उच्च रक्तदाबावर फायदेशीर सध्या विविध कारणांमुळे अनेकांना उच्च रक्तदाबाचा त्रास होतो . उन्हाळ्यात अंगाची लाहीलाही झाल्याने हा त्रास बळावतो . मात्र अशा लोकांनी नारळपाणी घेतल्यास रक्तदाब नियंत्रणात राहण्यास मदत होते . यात असलेल्या व्हिटॉमिन सी , पोटॅशियम आणि मॅग्नेशियममुळे रक्तदाब नियंत्रित होण्यास मदत होते .


करण जोहरच्या चॅट शोला म्हणजेच ‘कॉफी विथ करण’ या कार्यक्रमाला त्याच्या वेगळ्या स्वरुपामुळे प्रेक्षकांची पसंती मिळते . करणच्या कार्यक्रमाचे स्वरुप , अतरंगी प्रश्न , त्यावर सेलिब्रिटींची उत्तरं आणि एकंदर रंगणारी गप्पांची मैफल याबद्दल देखील बी टाऊनमध्ये नेहमीच चर्चा रंगत असते . ‘कॉफी विथ करण’शोच्या या सिझनमधील अभिनेत्री कंगना रणौत आणि अभिनेता सैफ अली खान यांच्यासोबतचा भाग सर्वाधिक वादग्रस्त एपिसोड ठरला . या भागामध्ये कंगनाने करणला चित्रपटसृष्टीत घराणेशाहीचे प्रतिनिधित्व करणारा असे म्हटले होते . यश जोहर यांचा मुलगा आणि दिग्दर्शक , निर्माता असलेल्या करण जोहरने यावर आता मौन सोडले आहे . करण म्हणाला की , कंगनाच्या वक्तव्यात कोणताही बदल न करण्याइतका मी मोठ्या मनाचा आहे . तिचे मत मांडण्यासाठी मी तेव्हा तिला मंच उपलब्ध करून दिला होता . आता त्यावर माझे मत मांडण्यासाठी मला हा मंच मिळाला आहे . प्रत्येकवेळी स्वतःचा बळी गेल्याचे दाखविण्याच्या कंगनाच्या या स्वभावाची आता सवय झाली आहे . असे म्हणत करणने पुढे , कंगनाला इंडस्ट्रीमुळे अडचण येत असेल तर तिने हे क्षेत्र सोडावे , असा सल्लाही दिला . ट्विटरच्या एएमए सेशनमध्ये करणला त्याच्या विरोधात करण्यात आलेल्या वक्तव्यांवर बोलण्याची संधी मिळाली . शोमध्ये कंगना तुझ्याबद्दल जे काही म्हणाली होती ते खरे आहे का ? असा प्रश्न एका ट्विटर युजरने करणला केला होता . त्यावर उत्तर देताना करण म्हणाला की , ती जे म्हणाली ते पूर्णपणे खरं आहे असं नाही . पण , तिच्यासोबत शो करताना मला मजा आली . दरम्यान , करणने आजपर्यंत कुटुंबातील कोणत्याच व्यक्तिला चित्रपटसृष्टीत प्रसिद्धी न दिल्याने कंगनाला ‘नेपोटिझम’ या शब्दाचा अर्थ माहित नसावा , असे करणने अनुपमा चोप्रा यांना दिलेल्या मुलाखतीत म्हटले होते . करणने आजपर्यंत त्याच्याशी कोणताही संबंध नसलेल्या १३ दिग्दर्शकांना चित्रपटसृष्टीत ओळख मिळवून दिली आहे यावरून , त्याच्या या वक्तव्यात तथ्य असल्याचे म्हणण्यास हरकत नाही . कंगना काय म्हणाली होती ? कंगनाच्या म्हणण्यानुसार जेव्हा कधी ती आत्मचरित्र लिहेल त्यावेळी त्या आत्मचरित्रामध्ये घराणेशाहीच्या मुद्द्याला अनुसरुन काही भाग त्या पुस्तकात असेल . आणि तो भाग करण जोहरनेच लिहिलेला असेल . कंगनाच्या या वक्तव्याने खुद्द करण जोहरही तेव्हा अवाक् झाला होता .


स्मार्टफोनच्या युगात नोकिया फोन कधी बाहेर फेकले गेले कळलंच नाही . भारतीय बाजारपेठेत नोकियाचे नाव मोठे होते . आजही सगळ्यात भरवश्याचा हँडसेट म्हणून नोकियाचे उदाहरण दिले जाते . रफ अँड टफ युज आणि दिर्घकाळ बॅटरी लाईफ असणारे फोन म्हणून या फोनचे उदाहरण दिले जायचे . आजही अनेकांकडे नोकियाचे जुने हँडसेट असतील . एका प्रसिद्ध वृत्तपत्राच्या माहितीनुसार नोकिया आपला ३३१० हा हँडसेट रिलाँच करणार आहे . VIDEO : नोकिया पी १ स्मार्टफोनचे फीचर्स लीक , जाणून घ्या काय आहे नवीन ? गॅझेट्स संदर्भातील अपडेट्स देणा - या पत्रकार इवान ब्लास यांनी नोकिया ३३१० च्या रिलाँचींगची बातमी दिली आहे . या महिन्यात या कंपनीकडून या संदर्भातली अधिकृत घोषणा होईल असेही सांगितले . नोकिया ३३१० मध्ये कॅमेरा नसला की तरी दिर्घ बॅटरी लाईफ आणि टिकाऊपणा हे त्याचे वैशिष्ट होतं . ज्यांच्याकडे स्मार्टफोन आहेत त्यांना पर्याय उपलब्ध करून देण्यासाठी हे फोन बाजारात आणणार असल्याची चर्चा आहे . स्मार्ट फोनची बॅटरी लाईफ ही कमी असते त्यामुळे पर्याय म्हणून अशा मोबाईल धारकांना हे ३३१० हँडसेट वापरता येणार आहे . या हँडसेटची किंमत ४ हजारांच्या आसपास असल्याचे सांगितले जात आहे . वाचा : फोल्डिंग मोबाइल फोनच्या पुनरागमनाची शक्यता , वर्ल्ड मोबाइल काँफरंसमध्ये दिले दर्शन तर दुसरीकडे येत्या २७ तारखेला नोकिया आपला स्मार्टफोन देखील लाँच करणार आहे . बार्सिलोना येथे होणाऱ्या वर्ल्ड मोबाइल काँग्रेसमध्ये नोकिया स्मार्टफोन लाँच करणार आहे . नोकियाचा पी १ हा स्मार्टफोन असणार आहे . पण काही दिवसांपूर्वीचे या फोनचे फिचर्स लीक झाले असल्याचे वृत्त आले होते . स्मार्टफोनच्या बाजारात नोकिया पुन्हा एकदा आपले वर्चस्व घडवण्यासाठी धडपड करत आहे . काही दिवसांपूर्वी नोकियाने चीनमध्ये नोकिया ६ लाँच केला होते . बाजारात उपलब्ध झाल्यापासून या फोनची तुफान विक्री झाली . विक्री सुरू होण्याच्या आधीच दहा लाख लोकांनी या फोनची नोंदणी केली होती .


काही दिग्दर्शक जाणूनबुजून एखादी विशिष्ट जुनीच गोष्ट वेगळ्या पद्धतीने मांडण्याचा प्रयत्न करतात . त्यामागची भूमिका सर्वच प्रेक्षकाला माहिती असावी किंवा त्याने ती जाणून घ्यावी या अपेक्षेने ते काम करीत नाहीत . पण त्यांचा अनुयायी सिनेवेडा वर्ग मात्र त्यांच्या सिनेमातील वेगळेपणा हेरून त्यांच्या चित्रपटांच्या मागावर राहतो . डॅनी बॉएल या ब्रिटिश दिग्दर्शकाने १९९४ - ९५ सालातील पहिल्या ‘शॉलो ग्रेव्ह’ या चित्रपटापासून अचानक येणारा पैसा आणि त्यातून बिघडणाऱ्या गोष्टींवर चित्रपट बनवायला सुरुवात केली . मध्ये त्याने वेगळे विषयही हाताळले . पण ‘मिलियन्स’ आणि भारतात येऊन केलेल्या ‘स्लमडॉग मिलिऑनेर’ या चित्रपटांद्वारे त्याच्या पैसा - गुन्ह्य़ांची पूर्णपणे भिन्न चित्रत्रयी पूर्ण झाली . आयरिश - अमेरिकी दिग्दर्शक जॉन कार्नीचे ‘वन्स’ , ‘बिगिन अगेन’ आणि ‘सिंग स्ट्रीट’ हे सिनेमे सलग पाहिले , तर सांगीतिका किती वेगळ्या पद्धतीने हाताळली जाऊ शकते याचा शोध लागेल . त्याचबरोबर दिग्दर्शकाच्या चित्रपटामधला गोष्ट सांगण्याचा समान धागा समजू शकेल . डेव्हिड लाऊरी या दिग्दर्शकाचा यंदा बऱ्यापैकी चर्चेत असलेला ‘ए घोस्ट स्टोरी’ नावाचा जराही न घाबरवणारा कलात्मक भूतपट पाहाताना या धाग्याची गरज आवश्यक आहे . डेव्हिड लाऊरीच्या कामाकडे जगभराचे लक्ष जाण्यासाठी त्याचा ‘ए’ण्ट देम बॉडीज सेण्ट्स’ या नावाचा चित्रपट २०१३ येऊन गेला . वरवर ही गुन्हेकथा असली , तरी त्यात त्याने गंमत केली होती ती पटकथेची . दुसऱ्या महायुद्धाच्या काळात अमेरिकेत उच्छाद मांडलेल्या ‘बोनी अॅण्ड क्लाइड’ आणि त्यांच्या टोळीच्या वास्तव गोष्टींच्या वृत्तलेखांचा आधार घेऊन आजच्या काळात ती गोष्ट कशी घडेल याचा एक आराखडा तयार केला . त्याला भडक गुन्ह्य़ांचे कारनामे दाखवायचेच नव्हते . केसी अफ्लेक आणि रुनी मारा यांची भूमिका असलेला हा चित्रपट अनेक बाबींसह दृश्यसौंदर्यासाठी गाजला . गुन्हेकथेची कलात्मक मांडणी करता येऊ शकते , हे लाऊरी याने त्या चित्रपटाद्वारे दाखवून दिले . त्यानंतर त्याने आपल्या शैलीतच भूतकथेचा प्रकार हाताळायचे ठरविले आणि ‘ए घोस्ट स्टोरी’ तयार झाला . आता मुद्दा हा की , गुन्हे किंवा भूतपट कलात्मक नसतात का , तर त्यांच्यातील कला ही पूर्णतः प्रेक्षकशरण आणि पठडीला न सोडणारी असते . गुन्हेपटामध्ये अमूक एका टप्प्यावर खून , दरोडे , चोरी किंवा घातपात असतात . भूतपटामध्ये अमुक एका टप्प्यावर घाबरवणाऱ्या घटना , विचित्र - कर्णकर्कश्य संगीत मांडणी असते , त्यात प्रेक्षकाला उगा विचार करण्याची बाब गृहीत नसते . लाऊरीच्या दोन्ही चित्रपटांमध्ये त्या त्या चित्रप्रकाराच्या अनुषंगाने अपेक्षित मूलभूत घटक नाहीत . पण विचारचक्र वेगाने सुरू ठेवत हे चित्रपट मनोरंजनाचा कार्यभाग उत्तमरीत्या पार पाडतात . ‘ए घोस्ट स्टोरी’मध्ये सी ( केसी अफ्लेक ) आणि एम ( रूनी मारा ) हे प्रेमळ नवदाम्पत्य उपनगरातील निसर्गसान्निध्यातील घरात राहात असतात , हे चित्रपटाच्या सुरुवातीला समोर येते . त्यांच्या दैनंदिन जगण्यातल्या एका दिवसाचा भाग पूर्ण झाल्यावर एका मोठय़ा अपघातामध्ये सी याचा मृत्यू होताना दाखविले आहे . अंत्यसंस्कारापूर्वी रुग्णालयामध्ये एम त्याला शेवटचे पाहून घेते . ती परततानाच रुग्णालयात सी झोपलेल्या जागेवरून चादर पांघरलेली अमानवी शक्ती घरी परतण्यासाठी सज्ज झालेली असते . हे सी याचे चादर पांघरलेले भूत कुणालाच दिसत नाही . आप्त व्यक्तीच्या मृत्युपश्चात दुःखांचे एकामागून एक रडवे कढ दाखविणारा किंवा भूत झाल्यानंतर सी याचा एमची देखरेख करणारा वा तिला होणाऱ्या संभाव्य त्रासापासून बचाव करणारा हा चित्रपट नाही . त्याचे प्रयोजन वेगळे आहे . हा चित्रपट पाहणारा दर्शक भूत या संकल्पनेबाबत दूरगामी विचार करण्यास प्रवृत्त व्हावा हा इथला हेतू आहे . अन् तो प्रत्येकाच्या विचार करण्याच्या वकुबानुसार पूर्ण होऊ शकतो . आत्तापर्यंत आपण पाहिलेले भूतपट , वाचलेल्या - ऐकलेल्या भूतकथांतील कित्येक दुवे इथल्या रहस्य उलगडण्यासाठी उपयुक्त ठरतात . सी याच्या मृत्यूच्या आणि भूत होऊन घरात दाखल होण्याच्या दिवशीपासून एमचा तीव्र दुःखातून सावरेपर्यंतचा काळ इथे प्रचंड वेगात सरकवण्यात आला आहे . सावरल्यानंतर तिने नवे आयुष्य सुरू करताना या भुतामध्ये मानवी मत्सराचा अंश दाखल होताना दाखविला गेला आहे . या घराची मालकी हस्तांतरण होताना तेथे एका पार्टीमध्ये निवेदन करणाऱ्या व्यक्तीद्वारे मानवी अस्तित्वाची भौतिकशास्त्रीय तत्त्वांद्वारे स्वगते मांडून पुढे चित्रपटाला निश्चित दिशा देण्याचा प्रयत्न केला आहे . भूत दाखवून त्या परिसरातील भूतकाळ आणि भविष्याचा पट उभा करून दिग्दर्शकाने अधिकाधिक माणूसपणाविषयी भाष्य केले आहे . मानवाचे जगणे नक्की कशाभोवती निगडित असते , अतृप्ती किंवा जगण्याची तीव्र आस अचानक आलेल्या मृत्युपश्चात कोणत्या अवस्थेत व्यक्तीला नेऊ शकते . या विषयीचे काल्पनिक भूतविचार अत्यंत कलात्मक मनोरंजनाद्वारे रंगविण्यात आले आहेत . या दिग्दर्शकाचे पुढील ‘पीटर पॅन’ आणि ‘ओल्ड मॅन अॅण्ड गन’ हे चित्रपट प्रदर्शनापूर्वीच प्रचंड चर्चेत आहेत . एक साहित्यातील अजरामर पात्र आहे , तर दुसरे अमेरिकेतील कुख्यात गुन्हेगारावरच्या रिपोताजचे चित्रपटीय रूप . ते गाजण्याआधी या दिग्दर्शकाच्या कामाचे स्वरूप ‘ए घोस्ट स्टोरी’मधून लक्षात येऊ शकेल .


मित्रांच्या हट्टामुळे ‘मद्याचा एकच प्याला’ घेणे तरुणांसाठी धोकादायक ठरू शकते . १३ ते १९ वर्षे वयोगटातील मुलांनी मद्य रिचवल्यामुळे त्यांच्या मेंदूक्षमतेवर परिणाम होत असून मेंदूची स्मृतिक्षमता , भाषा शिकण्यामध्ये अडथळा निर्माण होतो . मद्यपान करण्याचे अनेक दुष्परिणाम पुढील आयुष्यात दिसून येतात , असा इशारा संशोधकांनी दिला आहे . मद्यपान करणे ही जगभरातील लोकांची अतिशय जुनी सवय आहे . मात्र खासकरून ज्या वेळी अतिप्रमाणात मद्यपान केले जाते , त्या वेळी त्याचा आरोग्यावर विपरीत परिणाम होतो . विशेषतः पौगंडावस्थेत असणारी मुले मजा म्हणून मद्यपान करतात . या वेळी ते संपूर्ण रात्र रात्र मद्यपान करीत बसतात . मात्र त्या वेळी ते मद्यपानामुळे आरोग्यावर काय परिणाम होतो , याचा विचार करीत नाहीत . मद्यपान करण्याचे प्रमाण महाविद्यालयीन युवकांमध्ये जास्त आहे . अमेरिकेत महाविद्यालयीन तरुणांमध्ये मद्यपान करणे सामान्य बाब असून , २५ टक्के तरुण सलग तीस दिवसांपेक्षा जास्त दिवस सातत्याने अतिप्रमाणात मद्यपान करीत होते , असे अमेरिकेच्या एका अहवालामध्ये आढळून आले आहे . पौगंडावस्थेत असणाऱ्या मुलांच्या मेंदूचा विकास पूर्णपणे झालेला नसतो . त्यामध्ये म्हणावी तितकी परिपक्वता आलेली नसते . तसेच मानसिक वागणुकीमध्ये म्हणावा तितका बदल झालेला नसतो , असे अमेरिकेच्या ओरेगॉन स्टेट विद्यापीठाच्या प्राध्यापक अनिता सीसेर्वेका यांनी म्हटले आहे . अतिप्रमाणात मद्यपान करण्यामुळे मज्जासंस्थेच्या विकासावर परिणाम होत असून , मेंदूच्या नैसर्गिक वाढीला अडथळा निर्माण होत असल्याचे त्यांनी सांगितले . अतिमद्यपान करण्यामुळे एखाद्या गोष्टीस प्रतिसाद न देणे , स्मरणशक्ती , शब्द लक्षात ठेवणे , निर्णयक्षमता यावर परिणाम होत असल्याचे , अभ्यासामध्ये आढळून आले आहे .


एकांकिका स्पर्धांच्या परंपरागत साचेबद्धपणापेक्षा वेगळेपण असलेल्या आणि नाट्य , चित्र , शिल्प , संगीत , नृत्य या कलांचा संगम साधून मराठी भाषेच्या दैदिप्यमान परंपरेला आजच्या युवापिढीच्या माध्यमातून उजाळा देण्याचा प्रयत्न राज्य मराठी विकास संस्थेने केला आहे . राज्यस्तरीय आंतरमहाविद्यालयीन नाट्याविष्कार स्पर्धा ‘रंगवैखरी’चा नाट्य जल्लोष राज्यभर सुरू असून येत्या रविवारी ६ जानेवारीला मुंबईत प्रभादेवीच्या रवींद्र नाट्य मंदिर येथे होणाऱ्या महाअंतिम फेरीने या नाट्यजल्लोषाचा परमोच्च बिंदू गाठला जाणार आहे . सकाळी १० वाजल्यापासून सुरु होणारा हा राज्यभरातल्या निवडक नाट्याविष्कारांचा नाट्यजल्लोष प्रेक्षकांसाठी विनामुल्य आहे . बदलत्या काळात आपल्या मनातील विचार , कल्पना लोकांपर्यंत पोहोचवण्यासाठी लेखकांना , कवींना साहित्याच्या - भाषेच्या मांडणीत बदल करणे अनिवार्य वाटू लागते . हे सर्जक बदल केवळ परंपरेला विरोध म्हणून येत नाहीत तर आपल्या साहित्यातून आशय - अभिव्यक्तीच्या नव्या सर्जक वाटा शोधण्याची ऊर्मी त्यात असते . मराठी साहित्यातही हे वेळोवेळी दिसून आलेले आहे . नव्या वाटा शोधणारे , काही बंडखोर कवी , लेखक पुढील काळात मराठी साहित्यातील मानदंड म्हणून नावाजले गेले , नवोदितांना दिशादर्शक ठरले . मराठी साहित्यात मानदंड म्हणून नावाजले गेलेले निवडक सतरा कवी आणि कादंबरीकार राज्य मराठी विकास संस्थेने निवडले . त्यांपैकी कोणत्याही एका कवीच्या किंवा कादंबरीकाराच्या साहित्यावर आधारित नाट्याविष्काराच्या सादरीकरणासाठी ‘नव्या वाटा’ हा विषय देण्यात आला . कवी – ज्ञानेश्वर , तुकाराम , मोरोपंत , केशवसुत , बा . सी . मर्ढेकर , नामदेव ढसाळ , आरती प्रभू , अरुण कोलटकर , कादंबरीकार – ह . ना . आपटे , र . वा . दिघे , श्री . ना . पेंडसे , अण्णाभाऊ साठे , व्यंकटेश माडगूळकर , भाऊ पाध्ये , कमल देसाई , भालचंद्र नेमाडे , श्याम मनोहर यांपैकी कोणत्याही एका कवीच्या कवितांवर किंवा कादंबरीकाराच्या कादंबरीवर आधारित नवीन नाट्यसंहिता विद्यार्थ्यांनी लिहून–दिग्दर्शित करून , तिचे संगीत , नृत्य , चित्र , शिल्प यांसह ४० मिनिटांचे नाट्याविष्काराचे सादरीकरण विद्यार्थ्यांनी करायचे होते . विशेष म्हणजे विद्यार्थ्यांनी हे अशक्यप्राय आव्हान पेलले असून राज्यभरातले आठ तुल्यबळ संघ अंतिममध्ये दाखल झाले आहेत . मराठीच्या समृद्ध अशा भाषिक साहित्यिक व सांस्कृतिक परंपरेचा मागोवा घेण्याच्या उद्देशाने प्रेरित ही स्पर्धा प्रेक्षकांना अविस्मरणीय अनुभव देईल हे निश्चित .


देशभर महिलादिनानिमित्त विविध क्षेत्रात कर्तृत्व गाजवलेल्या महिलांचं आज कौतुक होत आहे . मात्र हातातोंडाची लढाई लढत असलेल्या अनेक महिला दैनंदिन जीवनातच आपलं कर्तृत्व सिद्ध करत असतात . त्यांना विशेष ओळख नसते , दररोजच्या सवयीचं असलेलं त्यांच्या कामाची दखल घ्यावी याचीही अनेकदा गरज वाटत नाही . मात्र अनेक पातळ्यांवरील जबाबदाऱ्या सांभाळत , शिक्षणाचा अभाव असताना या महिलांनी केलेलं काम घर उभं करतं . बाकीच्यांसाठी ते विशेष नसेल पण कुटुंबाचा गाडा ओढण्यासाठी या महिलांसाठी ते अतिशय महत्त्वाचे असते . या ‘कॉमनवूमन’चा रोजचा संघर्ष जाणून घेण्याचा केलेला प्रयत्न… आज जगभरातील अनेक ठिकाणी एसी कार्यालयांमध्ये महिला हक्काची धोरणं मांडली जात होती . कुठे ‘स्त्री’ कर्तृत्वाचा सन्मान होत होता . त्यामध्ये औरंगाबादच्या सिडको बसस्थानाबाहेर मुक्ता कुबेर रामफळाची टोपली घेऊन बसल्या होत्या . संसाराला हातभार लागावा यासाठी शेतातील रामफळ विकून चार पैसे मिळतील म्हणून त्या सूर्याला डोक्यावर घेऊन बसल्या होत्या . मुक्ताबाई म्हणतात , घरची परिस्थिती आणि इतर गोष्टींमुळे शाळेशी ओळखच झाली नाही . पण तरीही संसाराच्या हिशोबाची जुळवाजुळव व्हावी म्हणून तालुक्याच्या गावाला येऊन त्यांची धडपड सुरु असते . महिला सक्षमीकरण , महिला दिन याबाबत आपल्याला काही माहित नाही असं त्या अगदी सहज सांगून जातात . पण घरात बसून पोटाचा प्रश्न थोडीच सुटणार आहे हे त्यांचं वाक्य महिलांच्या परिस्थितीची जाणिव करुन दिल्याशिवाय राहत नाही . दळण करणे हे महिलेचं काम , पण नेहमीच्या वाटणाऱ्या या कामातून रोजगार निर्माण होऊन आपल्यासारख्या इतरांना आधार देण्याचं काम शोभा खंडागळे करतात . त्यांचे चटणी कांडपाचे दुकान आहे . शिवाय त्या मसाला बनवतात आणि बचत गटांच्या माध्यमातून विकतात . त्यांचा हा मसाला चांगला प्रसिद्ध असून दिल्लीच्या बाजारातही त्याला मोठी मागणी असल्याचे शोभा आनंदाने सांगतात . आधी मी मातीकाम करायचे . पण त्यात कष्टांइतका मोबदला मिळत नसल्याने २००० पासून मी मसाल्याचा व्यवसाय करते असं त्या सांगतात . सुरुवातीला अगदी लहान असणारा हा व्यवसाय त्यांनी आपल्या मेहनतीने मोठा केला आहे . दोन मुलींचं लग्न आणि मुलाचं शिक्षण या व्यवसायमुळे पूर्ण करता आल्याचंही त्यांनी आवर्जून सांगितलं . इतकेच नाही आपल्या संसाराबरोबर त्या आपल्या बहीणीचाही सक्षमपणे सांभाळ करतात . टीव्ही सेंटर भागातच कपड्याच्या दुकानावर काम करणाऱ्या आरती राठोड महिलांनी हिमतीने व्यवसाय करायला हवा असं सांगत होत्या . हिम्मत असेल तर सगळी आव्हानं मोडून पडतात असं त्या अतिशय खंबीरपणे सांगतात . आरती यांच्या पतीला दुर्धर आजार झाल्याने त्यांची नोकरी गेली . त्यामुळे अचानकपणे घरची जबाबदारी आपल्यावर आल्याचे त्यांनी सांगितेल . मागच्या पाच वर्षांपासून हे काम करत असल्याचे त्या म्हणाल्या . सुरुवातीपासून स्वतःचा व्यवसाय असावा असं वाटत होतं पण पुरेसं भांडवल नसल्याने ते शक्य होऊ शकले नाही . कालांतराने एका भांडवलदारासोबत त्यांनी कपड्याचा व्यवसाय भागीदारीमध्ये सुरू केला . अशाप्रकारे हिम्मत ठेवली तर कोणतीही गोष्ट शक्य होते हे सांगताना त्यांच्या डोळ्यात आत्मविश्वास दिसत होता . फुलं विकणाऱ्या जयश्री शेळके आणि नाश्ता सेंटर चालवणाऱ्या कमलबाई काकडे यांना भेटल्यावर त्यांचं कर्तृत्वदेखील ओसंडून वाहताना दिसत होतं . फुलांच्या व्यवसायातून जयश्री शेळके यांनी आपला संसार फुलवला होता . तर कमलबाई गेल्या वीस वर्षांपासून नाश्ता सेंटर चलवत होत्या . कामासाठी दोघीही कुटुंबासह शहरात आल्या . स्वतःचा वेगळा चेहरा नसलेल्या या ‘कॉमनवूमन’ दररोज राबतात त्यातूनच त्यांचं कर्तृत्व पहायला मिळत .


इंग्लंडमधील न्यू कॅसल विद्यापीठातील संशोधन मेंदूच्या कर्करोगात प्रामुख्याने आढळणाऱ्या सर्वसाधारण प्रकारांत अधिक तीव्र केमोथेरपी उपचारांची गरज असलेल्या मुलांचा विशिष्ट गट ओळखण्यात शास्त्रज्ञांना यश आले आहे . इंग्लंडमधील न्यू कॅसल विद्यापीठातील संशोधकांच्या म्हणण्यानुसार , मुलांच्या मेंदूतील कर्करोगाच्या प्रारंभिक गाठीत ( मेडिलोब्लास्टोमा ) त्यांना विशिष्ट खूणेची गुणसूत्रे आढळली आहेत . त्यांचा वापर करून डॉक्टरांना अशा मुलांसाठी उपचार सुरू करता येतील . प्रत्येक मुलासाठी स्वतंत्र उपाययोजना केल्याने अति जोखमेच्या रुग्णांना वाचविण्याचे प्रमाण ६० टक्क्यांवर आणता येईल . याविषयीचे संशोधन ‘दी लॅन्सेट ऑन्कॉलॉजी जर्नल’मध्ये प्रसिद्ध झाले आहे . मेंदूत प्राथमिक गाठ आढळलेल्या अनेक मुलांना दिली जाणारी केमोथेरपीची आणि रेडिओथेरपीची अनावश्यक मात्रा यामुळे टाळता येईल , असा या संशोधकांचा दावा आहे . त्यामुळे या उपचारांचे घातक दुष्परिणाम टाळता येतील . सध्या मेंदूचा कर्करोग आढळलेल्या सर्वच रुग्णांना सारखेच उपचार दिले जातात . पण या संशोधनामुळे रोगाची अधिक तीव्र बाधा असलेल्या प्रकारात त्यानुसार तीव्र केमोथेरपी देता येईल . याबाबत न्यू कॅसल विद्यापीठाचे प्रा . स्टीव्ह क्लिफोर्ड म्हणाले की , मेंदूत गाठ झालेल्या मुलांवर करावयाच्या व्यक्तिनिहाय उपचारांचा मार्ग आमच्या संशोधनामुळे दृष्टिपथात आला आहे . त्यामुळे सर्वच मुलांना एकाच तीव्रतेची ‘थेरपी’ दिली जाणार नाही . रोगाची कमी जोखीम असलेल्या रुग्णांना कमी दुष्परिणाम असलेले उपचार देता येतील . जास्त जोखीम असलेल्या रुग्णांवर गरजेनुसार जास्त तीव्रतेचे उपचार करता येतील .


महेंद्रसिंह धोनी आणि सौरव गांगुली…भारतीय क्रिकेटचे सर्वात दोन यशस्वी कर्णधार म्हणून ओळख असलेल्या यांचे वाढदिवसही एकामागोमाग एक असे येतात . ७ जुलैला धोनीने आपला वाढदिवस साजरा केला . तर आज सौरव गांगुली आपला वाढदिवस साजरा करतोय . दोन्ही खेळाडूंचा भारत आणि जगभरात आपापला चाहतावर्ग आहे . यानिमीत्ताने भारताचा सर्वात यशस्वी कर्णधार धोनी की गांगुली अशा चर्चांना उधाण आलंय . या दोन्ही खेळाडूंच्या कारकिर्दीचा विचार केला तर काही खास कारणांमुळे सौरव गांगुली हा महेंद्रसिंह धोनीपेक्षा यशस्वी कर्णधार ठरतो . कठीण परिस्थितीत संघाच्या नेतृत्वाची जबाबदारी २००० साली भारतीय क्रिकेट फिक्सिंगच्या आरोपांमुळे पुरतं ढळवून निघालं होतं . यानंतर बीसीसीआयने मोहम्मद अझरुद्दीनकडून संघाचं नेतृत्व सौरव गांगुलीच्या हाती सोपवलं . त्यामुळे भारतीय क्रीडारसिकांचा क्रिकेटवर उडालेला विश्वास परत बसवणं ही महत्वाची जबाबदारी गांगुलीवर होती , आणि सौरव गांगुलीनेही सचिन , राहुल आणि अनिल कुंबळेंच्या साथीने भारतीय क्रिकेटची विश्वासार्हता परत आणली . दहा वर्षांच्या कालावधीत भारताचा संघ पुन्हा उभारण्यात सौरव गांगुलीचा महत्वाचा वाटा आहे . याउलट कर्णधार म्हणून धोनीला संघासाठी फार मेहनत घ्यावी लागली नाही . गांगुलीने संघाची बांधलेली फळी धोनीने आपल्या हातात घेऊन तिला पुढे नेण्याचा प्रयत्न केला . त्यामुळे कठीण परिस्थितीत संघ उभारणीचं मोठं श्रेय गांगुलीला जातं . परदेशातली कामगिरी कोणत्याही संघाच्या कर्णधाराचं मूल्यमापन हे त्याच्या परदेशातील कामगिरीवर होतं असतं . याबाबतीतही सौरव गांगुली धोनीपेक्षा उजवाच ठरला आहे . परदेशात २८ पैकी ११ कसोटी सामन्यात गांगुलीच्या नेतृत्वाखाली टीम इंडियाने विजय मिळवला आहे . मात्र धोनीला २८ कसोटीसामन्यांमध्ये फक्त ६ कसोटी सामनेच जिंकवून देता आले आहेत . खेळाडूंची कारकिर्द घडवण्यात महत्वाचा हातभार राष्ट्रीय पातळीवर खेळणाऱ्या अनेक खेळाडूंना सौरव गांगुलीने आपल्या संघात स्थान दिलं होतं . विरेंद्र सेहवाग , हरभजन सिंह , युवराज सिंह , जहीर खान या सर्व खेळाडूंची कामगिरी बघून सौरव गांगुलीने त्यांना भारतीय संघात जागा मिळवून दिली होती . भारतीय संघासाठी उपयुक्त ठरणारे खेळाडू हेरुन गांगुलीने त्यांना भारतीय संघात आणलं , यावेळी निवड समितीशी अनेकदा मतभेद झाले , पण गांगुलीने त्याकडे लक्ष दिलं नाही . विरेंद्र सेहवाग हा पुर्वी कसोटी संघात मधल्या फळीत खेळायचा . मात्र सचिन , राहुल द्रवीड सारख्या खेळाडूंच्या यादीत त्याचा जम बसणं कठीण होतंय यावेळी सेहवागचा खेळ पाहून गांगुलीने सेहवागला कसोटीत सलामीला पाठवण्याचा निर्णय घेतला . सुरुवातीला सेहवाग यासाठी तयार नव्हता , मात्र गांगुलीने यासाठी सेहवागला तयार केलं , आणि यानंतर सेहवाग स्फोटक सलामीवीर म्हणून सर्वांच्या समोर आला . भारतीय क्रिकेटचा चेहरामोहरा बदलण्यात महत्वाचा वाटा फिक्सींग प्रकरणानंतर भारतीय क्रिकेटची डागाळलेली प्रतिमा गांगुलीने आपल्या खेळीने बदलली . यासाठी गांगुलीचा मैदानातला आक्रमक पवित्रा कामी आला होता . अर्जुन रणतुंगाप्रमाणेच सौरव गांगुलीने आपल्या खेळीने , जागतिक क्रिकेट वर्तुळात भारताची दखल घ्यायला भाग पाडलं . नाणेफेकीसाठी ऑस्ट्रेलियाचा कर्णधार स्टिव्ह वॉला वाट बघायला लावणं , लॉर्ड्सच्या गॅलरीतून टी - शर्ट काढत केलेलं सेलिब्रेशन , यामुळे भारताची ओळख एक आक्रमक देश म्हणून बनली . उपखंडाबाहेर कर्णधार म्हणून फलंदाजीतली कामगिरी भारतीय उपखंडाबाहेर खेळत असताना कर्णधार म्हणून सौरव गांगुलीने ४० . २३ च्या सरासरीने धावा केल्या आहेत . यात हेडिंग्लेत इंग्लंडविरुद्ध केलेल्या १२८ धावा आणि ब्रिस्बेनमध्ये ऑस्ट्रेलियाविरुद्ध केलेल्या १४४ धावा यांचा आवर्जुन उल्लेख करायला हवा . याउलट धोनीची कर्णधार म्हणून भारताबाहेरची कामगिरी ही फार वाखणण्याजोगी नाही . धोनीने ३१ . ८५ च्या सरासरीने धावा केल्या असून यात एकाही शतकाचा समावेश नाहीये .